text:
विकिपीडिया
विकिपीडिया इंटरनेट आधारित एक मुक्त ज्ञानकोष परियोजना ह। ई विकि के रुप मेँ बा, यानी एगो अईसन जाल पृष्ठ जे सभन के संपादन करे के छूट देवेला। विकिपीडिया शब्द विकि अउर इनसाइक्लोपीडिया (ज्ञानकोष) शब्दन के मिला के बनल बा। विकिपीडिया एक बहुभाषीय प्रकल्प ह, अउर स्वयंसेवकन के सहकार से निर्मित बा, जेहु के भी इंटरनेट तक पहुँच बा ऊ विकिपीडिया पर लिख सकत बा अउर लेखन के संपादन कर सकत बा। विकिपीडिया के मुख्य सर्वर टैम्पा, फ्लोरीडा में बा, अतिरिक्त सर्वर एम्सटर्डम अउर सियोल में बा।
निपुण लोगन द्वारा बनावल गईल ज्ञानकोष न्यूपीडिया के पूरक के रूप में २९ जनवरी, २००१ मेँ ई का शुरुआत भईल। अब ई विकिमीडिया फाउन्डेशन द्वारा संचालित बा जे एक गैर-लाभकारी संस्था ह। 2006 के मध्य में ई मेँ 46 लाख से भी ज्यादा लेख रहल, खाली अंग्रेज़ी भाषा में ही 12 लाख से भी ज्यादा लेख रहल। ई 200 से भी ज्यादा भषवन में बा, जे मेँ से 15 भषवन में 50 हज़ार से भी ज्यादा लेख बा। जर्मन भाषा के विकिपीडिया के डीवीडी में भी वितरित करल गईल बा। विकिपीडिया के संस्थापक जिमी वेल्स के शब्दन में ई "विश्व के प्रत्येक व्यक्ति के खातिर, उनकर आपन भाषा में एक बहुभाषीय, मुक्त, सबसे अधिक मुमकिन गुणवत्ता वाला विश्वकोश बनावे आ वितरित करे के एगो प्रयत्न ह।"
हालांकि विकिपीडिया क विश्वस्तता आ सत्यता पर विवाद भी होखत बा। वेबसाईट पर आसानी तथा बर्बरता के साथ संपादन करे के क्षमता, असमान गुणवत्ता आ कईयन भषवन में तथ्य के परोक्ष लोकप्रियता के प्राथमिकता इत्यादि क ढ़ेरे आलोचना भईल बा। तबो ई के मुक्त वितरण, निरंतर आ काफी संख्या में बदलाव, विभिन्न क्षेत्रन आ भषवन के समावेश से इ के इंटरनेट पर विश्व के सबसे अधिक लोकप्रिय निर्देशिका संसाधन में से एगो बना दिहल बा।
विकिपीडिया के खातिर धन के व्यवस्था विकिमीडीया फाउन्डेशन के ज़रिये होखेला। वर्ष 2005 के चौथा तिमाही में इ के जरुरत 3,21,000 अमरीकन डॉलर रहल, जे में 60% हार्डवेयर के खातिर आवश्यक रहल।
विकिपीडिया के मई 2004 में दुगो प्रमुख सम्मान मिलल: पहिला प्रिक्स आर्स इलेक्ट्रोनिका द्वारा गोल्डन नीसा फार डिजीटल कम्युनीटीज़; दुसरा कमुनिटी क्षेत्र में जजवन द्वारा वेबी सम्मान। साथे ही विकिपीडिया के कईगो स्रोतन से प्रशंसा भी मिलल बा, जे में प्रमुख ब: बीबीसी न्युज़, वाशिंगटन पोस्ट, द इकोनॉमिस्ट, न्यूज़ वीक, टाइम मैगज़ीन आ रीइडर-डाइजेस्ट। टाइम मैगज़ीनवा विकिपीडिया के संस्थापक जिमी वेल्स के वर्ष 2006 के विश्व के 100 सबसे प्रभावशाली व्यक्तियन में से एगो बतावल। विकिपीडिया के अब 6 अरब से ज़्यादा लेख बा 250 भाषा में।
[सम्पादन] विभिन्न भषवन में संस्करण
जुलाई 2006 तक विकिपीडिया मेँ 151 भषवन में सक्रिय संस्करण रहल, कुल 229 भषवन में संस्करण बा जे भिन्न अवस्था में बा। भिन्न भषवन के संस्करण स्वतंत्र रूप से कार्य करेला। इ संस्करणन के अंशवन के एक-दूसरा से कौनो संबंध नईखे, न ही ई लेखवन के कौनो संबंध बा, आ ना ही कौनो लेखवन के एक भाषा से दोसरा भाषा में अनुवाद के जरुरत। विकिपीडिया में स्वचालित अनुवाद के स्पष्ट निषेध बा, हालांकि निपुण लोगवन द्वारा अनुवाद के स्वागतो होखेला । भिन्न भषवन के संस्करणन के समान नीति जैसे कि "निष्पक्ष दृष्टिकोण" के जरिए बांधल गईल बा। लेख आ चित्र के भिन्न संस्करणन के बीच इंटरविकि (interwiki) के जरिए जोड़ल जा सकत बा, लेखवन के अनुवाद के खातिर अनुरोध भी कईल जा सकत बा। हालांकि अनुवादित लेख काफी कम संख्या में बा। अलेक्क्षा (Alexa) के अनुसार अंग्रेजी विकिपीडिया कुल ट्रैफिक के केवल 60% ही प्राप्त करेला। जबकि अन्य 40% भिन्न भषवन में बा। मुख्य भषवन में अंग्रेजी, जर्मन, फ्रांसीसी, पोलिश, जापानी, डच, स्वीडिश, इतालवी, पुर्तगाली आ स्पैनिश शामिल बाड़न।
[सम्पादन] भोजपुरी विकिपीडिया
भोजपुरी वीकिपीडिया के शुरुआत 29 अप्रिल 2007 के भईल ओकरा बाद भोजपुरी मेँ लोग लेख लिखके डाले लगलन। भोजपुरी विकिपीडिया के चाल एकदमे धीरे बा काहे कि भोजपुरी मेँ लेख लिखे वालन लोग के कमी बा। आज भोजपुरी विकिपीडिया मेँ करीब २,७०९ लेख बा। जे धीरे धीरे बढ़ रहल बा।


c: text/html

text:
आदर्श युवक के सम्मोहक प्रेम के सूत्र में बंधल सामाजिक ताना बना
Author :
डॉ.अभिज्ञात
Blog :तत्काल एक्सप्रेस
Date: 3/10/2012 9:47:00 AM
प्रस्तावना
-डॉ.अभिज्ञात
'जुगेसरÓ उपन्यास एक अइसन व्यापक फलक वाला आधुनिक उपन्यास हऽ जवना में गांव अउर शहर दूनों के सामाजिक परिस्थिति अउर चुनौती के वस्तुपरक ढंग से बहुत व्यापक अर्थ में चित्रण बा। कथानक के पात्र खाली व्यक्ति हउअन बल्कि ऊ मौजूदा समाज के एक अइसन व्यक्ति बनकर आईल बाडऩ जवना में उनका निजीपन के अतिक्रमण भइल बा आ ऊ समाज के लाखोंलाख लोगन के प्रतिनिधित्व करे में समर्थ बाडऩ। उपन्यास के नायक जुगेसर कउनो साधारण युवक ना हउअन बल्कि ऊ एगो अइसन जोशीला, आदर्शवादी अऊर निष्कपट व्यक्ति हउअन जवन समाज में व्याप्त तमाम समस्या से जूझऽता अउर अपना ढंग से प्रतिक्रिया देऽता और एही समाज में अपने जीये के एगो अलग रास्ता बनावऽता। ई रास्ता संघर्ष के नइखे ऊ सहअस्तित्व के सिद्धांत पर चलऽ ता। दोसरा के बदले के तऽ बहुत प्रयास नइखन करऽत लेकिन अपना आचरण के शुचिता के अन्तत: बरकरार रखे में सफल बाड़े। जुगेसर के जीवन अपने आपमें एगो आदर्श युवक के जीवन बा अऊर चुपचाप एगो मॉडल देश-दुनिया के सामने रखऽ ता कि कइसे विपरीत परिस्थिति में बिना समझौता कइले भी व्यक्ति सादगी और बिना भ्रष्टाचार के कवनो रास्ता अपनवले आपन जीवन शुचिता से गुजार सक ता।
जुगेसर साइंस के मेधावी छात्र रहे अउर बिना कवनो जोड़ तोड़ के भी अपना व्यक्तित्व के खूबी के साथ भी तरक्की करत चलऽ जा ता। पद प्रतिष्ठा में जुगेसरसे सफल व्यक्ति भी ओकरा व्यक्ति के आगे नत हो जाता और पाठक के निगाह में बौना भी। सफल व्यक्ति हमेशा समाज के आदर्श व्यक्ति ना होखे ई बात पूरी शिद्दत से हरेन्द्र कुमार जी अपना ये उपन्यास में उठवले बानी तथा ईहो एगा कारण बा जवन ए उपन्यास के सार्थकता प्रदान कर ता।
उपन्यास में खाली सामाजिक ठोस यर्थाथ ही नइखे अपितु एकर प्रमुख विशेषता बा एकर रोचकता। हृदयस्पर्शी एगो प्रेम कथा के सूत्र से ई उपन्यास बंधल बा जवन जुगेसर के दाम्पत्य जीवन में भी बरकरार रहऽ ता, जवन ना सिर्फ युवा पाठकन के बल्कि प्रौढ़ पाठक के भी समान रूप से आकृष्ट करी। स्त्री के व्यक्तित्व के औदात्यपूर्ण चित्रण भी ए उपन्यास के अर्थवान बनावे में समर्थ बा। जुगेसर के प्रेमिका पूजा, जवना से बाद में जुगेसर अपना परिवार के अनिच्छा के बावजूद शहर में विवाह कर ले ता, एक अइसन आदर्श नारी के रूप में उभर के आवऽ तिया जे भारतीय समाज के पारिवारिक ताना-बाना के मजबूत कऽ के आदर्श प्रस्तुत करऽ तिया। प्रेम परिवार से अलगाव करावे ला के प्रचलित धारणा के विपरीत मौका पड़ला पर प्रेम के परिधि केतना विस्तृत हो सकेला पूजा के चरित्र ओकर उदाहरण बा। उपन्यास में प्रेम के द्वंद्व, अंतरजातीय विवाह के समस्या, शिक्षा जगत व राजनीति में व्याप्त भ्रष्टाचार आदि समस्या के बखूबी उठावल गइल बा जवन उपन्यास के उपन्यासे नइखे रहे देत बल्कि समाज के मौजूदा स्वरूप पर सार्थक टिप्पणी बन जाता। उपन्यास में प्रेम क कएक गो दृश्य एतना जीवन्त बा कि पढ़त समय पाठक के सामने दृश्य उपस्थित करे में समर्थ बा। हरेन्द्र जी के लेखन शैली एतना सादगी पूर्ण और भाषा एतना सरल-सहज व प्रवाहपूर्ण बा कि कहीं से साहित्यिकता के आतंक नइखे होत बल्कि रोचकता, सरसता व आगे का भइल जाने के जिज्ञासा अन्त तक बनल रह ता। अउर अन्त में उपन्यास पढ़ के आंख छलाछला जाय तो एके उपन्यास दोष न मानल जाव, मन भारी हो जायी लेकिन उपन्यास के कथानक और चरित पाठक के मन में हमेशा-हमेशा खातिर आपन जगह त बनइये ली, ई पूरा विश्वास बा।

robotstxt: allowed

filter: keep


text:
राम झूठ, बाबर साँच
जनम से लेके आजु तक ले सुनत आईल रहुवीं कि अयोध्या के राजा राम वनवास का दौरान राक्षसन से युद्ध का चलते रावण से लड़ाई लड़लन. समुद्र में भारत का किनार से दूर बसल माया नगरी श्री लंका तक चहुँपे खातिर ऊ वनवासियन का सहयोग से बलुआ स्पाञ्जी पत्थर के पुल बनवलन आ ओही पर से पैदल चल के उनुकर वनवासी सेना श्रीलंका तक चहुँपल आ रावण के नाश भईल.
गंगा एक्सप्रेसवे : दिल्ली से बलिया ले.
बुध का दिन लखनऊ में मुख्यमंत्री मायावती घोषणा कइली कि नोएडा से शुरु होके बलिया तक करीब १००० किलोमीटर लमहर आठ लेन वाली सड़क बनावे खातिर यूपी कैबिनेट के मंजूरी मिल गईल बा. ऐह महत्वाकांक्षी परियोजना से पूर्वाञ्चल के पिछड़ापन दूर करे खातिर एगो बड़हन आधार मिल जाई.
असैनिक परमाणु समझौता
आजु काल्ह भारत आ अमेरिका का बीच भईल असैनिक परमाणु समझौता पर बड़ा बवाल खड़ा हो गईल बा. आईं जानल जाव कि ऐह समझौता में बा का आ काहे एकर विरोध हो रहल बा.


text:
हिमालय
हिमालय एगो पर्वत श्रृंखला ह जौन भारतीय उपमहाद्वीप के मध्य एशिया आ तिब्बत से अलग करेला। संसार के अधिकांश ऊँचाई वाला पर्वत चोटि हिमालये पर स्थित बा। विश्व के 100 सर्वोच्च शिखरन में हिमालय के अनेक चोटि बा। विश्व के सर्वोच्च शिखर सगरमाथा या माउंट एवरेस्ट हिमालये के एगो शिखर ह। अन्य पर्वतन के अपेक्षा ई काफी नया बा आ अभी भी विकसित हो रहल बा।
हिमालय में 100 से ज्यादा पहाड बा जौन 7200 मीटर में फैलल बा। ई सब पहाड़ 6गो देशवन के सीमा के छूएला । ई देश बाड़न: नेपाल, भारत, भूटान तिब्बत, अफगानिस्तान आ पाकिस्तान। हिमालय के कुछ प्रमुख नदियन में शामिल बाटे - सिंधु, गंगा, ब्रम्हपुत्र आ यांगतेज। हिमालय बिलकुल नया बा आ अभी बने के प्रक्रिया से ही गुजर रहल बा। हिमालय रेंज में 15 हजार से ज्यादा ग्लेशियर बा जौन 12 हजार वर्ग किलॊमीटर में फैलल बा।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।


text:
vivek kumar sahaniabhay singhvishalanilAkhileshkushwaha Not a member yet! Join Now
महावीर इंटरटेनमेंट के बैनर तले बन रही भोजपुरी फिल्म "दिल तऽ पागल होला" की शूटिंग गुजरात के राजपीपला शहर में निर्देशक फहीम ए खान के निर्देशन में समाप्त हो चुकी है। यह एक रोमांटिक एक्शन फिल्म है। इस फिल्म में पहली बार प्रिया शर्मा वेश्या की भूमिका में नजर आयेंगी। फिल्म में इस फिल्म में विराज भट्ट मुख्य किरदार निभा रहे हैं। निर्माता आर.एन. चौधरी, निर्देशक फहीम ए. खान, गीत पवन मिश्रा, मुन्ना दुबे, संगीत फहीम, जयंत, लेखक सुरेन्द्र मिश्रा, छायांकन श्यामल चक्रवर्ती, नृत्य संजय, फाइट दिलीप यादव, एवं पी.आर.ओ. संजय भूषण पटियाला हैं। मुख्य कलाकार विराज भट्ट, प्रिया शर्मा, संजय पाण्डेय, दिपक भाटिया, गोपाल राय, पवन मिश्रा, सी.पी. भट्ट, आलोक यादव, देव सिंह, बाल गोविंद, सुमन झा, हरिशरण, सपना, सीमा सिंह, प्रीति सिंह, अक्षरा चौधरी इत्यादि हैं।
Source : संजय भूषण पटियाला
No comment posted yet! Be the first.


text:
मन लगा के बनावल गइल बा पायल के, कहलें जेपी सिंह
बितला साल के चर्चित फिल्मन में से एक तोहरे कारण गइल भईंसिया पानी में सफलता के ऊ आसमान देखलस कि सगरी लोग दंग रह गइल. एकर निर्माता जेपी सिंह अब ले के आ रहल बाड़न अब तकले के नायाब भोजपुरी हॉरर फिल्म पायल जवना के डायनामिक जोड़ी बाड़े विक्रांत सिंह आ रानी चटर्जी. साथ में खलनायक का रुप में जय सिहं सबका के चउंकावे वाला किरदार में बाड़न. पेश बा जेपी सिंह से भइल बातचीत के कुछ अंश ...
जेपी जी, गइल भईँसिया त रहे कॉमेडी फिल्म आ अब पायल का रुप में हॉरर फिल्म ?
जी हँ, आ अब इहो बता देत बानी कि सबकर दावा बा कि पायल सफलता के सगरी रिकार्ड तूड़ दिही. एहमें दर्शकन के भोजपुरी के नया अन्दाज देखे के मिली.
निर्देशक नंदकिशोर महतो के गइल भईंसिया .. का बाद फेर पायलो में दुबारा लिहला के कवनो वजह ?
वजह इहे बा कि नंदकिशोर महतो बढ़िया निर्देशक हउवन आ जानेलन कि फिलिमन के कइसे सुपरहिट के जामा पहिरालव जा सकेला. पायल का अलावे ऊ हमार एगो अउरी फिल्म निर्देशित कर रहल बाड़े.
पायल में विक्रांत सिंह आ रानी चटर्जी के जोड़ी बा. कुछ एह जोड़ी का बारे में बताईं ?
बहुते कमाल के जोड़ी लागल बा ई आ जे ही पायल देखी से ही कही कि वाह जोड़ी होखो त अइसन. दुनु जने मेहनतो खूब कइले बा लोग. पायल देख के लोग मान जाई कि रानी त वाकई में रानी बाड़ी सिनेमा के.
बाकिर सुने में त इहे आ रहल बा कि रानी पायल में एगो चुड़ैल बनल बाड़ी ?
हँ, आ सही सुनले बानी. चुड़ैलो अइसन कि जे देखी उहे डेरा जाई.
खलानयक जय सिंह का बारे में ?
जय सिंह गइल भईंसिया पानीओ में रहलन आ अब पायलो उनकर एगो बेहतरी फिल्म साबित होखी.
जे पी जी, रउरा कंपनी गुरुजी फिल्म्स इंटरनेशनल के सफलता के राज का बा ?
बहुते कठिन सवाल पुच लिहनी रउरा. हमार मानल बा कि फिलिम पइसा से ना पैसन से बनावल जाले. आ एही चलते हमार सगरी टेकनीशियन सब तरह के फिकिर छोड़ मन से काम करेलें. आ हमार कंपनिओ ओह लोग के दिल ना दुखावे.
पायल के गीतो संगीत के बड़ा चरचा हो रहल बा ?
बढ़िया बा त चर्चा होखबे करी. पायल के गीत जहाँगीर आरजू आ संतोष सिंह के लिखल बा. संगीत धनंजय मिश्रा दिहले बाड़े.
हॉरर फिलिमन में त स्पेशल इफेक्ट के खूब इस्तेमाल होला आ एक्शनो भरपूर रहेला. का पायलो में इहे सब होखी ?
काहे ना ? पायल में ऊ सब कुछ मिली जवना के दर्शक कवनो बढ़िया फिलिम में देखल चाहेलें. पायल के पूरा परिवार का साथे बईठ के देखल जा सकेला. पायल अब जल्दिये रिलीज होखे वाली बा आ हम आ पूरा टीम एकरा के ले के बहुते उत्साहित बानी जा.
सुनली ह कि रउरा भोजपुरी के संगठनो से जुड़ल बानी.
हँ. पिछला साल हमरा के भोजपुरी समाज महाराष्ट्र के अध्यक्ष बनावल गइल बा. आ हम चाहत बानी कि भोजपुरी के जेतने फिल्म बने सब सामाजिक आ साफ सुथरा होखे. हम आ पूरा भोजपुरी समाज एह दिशाईँ लागल बा.
स्रोत : शशिकान्त सिंह, रंजन सिन्हा


text:
विनय आनन्द बनलन रानी चटर्जी के साँवरिया
चार्मिंग स्टार आ भोजपुरी सिनेमा के सुपर स्टार विनय आनन्द आ हॉट एंड हिट एक्ट्रेस रानी चटर्जी के जोड़ी भोजपुरी फिल्म साँवरिया आई लव यू में देखे के मिली. जितेश दूबे के प्रस्तुति आ निर्माता शंभू पाण्डे आ सीबी त्रिपाठी के एह फिल्म के निर्देशन रामपाल सिंह कर रहल बाड़े. एह फिल्म में विनय आनन्द आ रानी चटर्जी का अलावा फिल्म बृजवा से चर्चा में आइल दीपक दूबे, दिव्या द्विवेदी, गौरव घई, आ अवधेश मिश्रा के मुख्य भूमिका बा.
कमाल के एक्शन आ रोमांस से भरल एह फिल्म साँवरिया आई लव यू में विनय आनन्द आ रानी चटर्जी के जोड़ी देखेवालन के बहुते पसन्द आई. हालही में अपना फिल्म दामिनी के शूटिंग से लवटि के सीधे बनारस चहुँपलन जहाँ साँवरिया आई लव यू के शूटिंग का बाद ऊ बनारसे में अपना दोसर फिल्म ननिहाल के शूटिंग करीहन. ननिहाल में विनय के नायिका बाड़ी मोनालिसा.
साँवरिया आई लव यू के गीतन के कोरियोग्राफी विनय आनन्द के पत्नी ज्योति आनन्द कइले बाड़ी. फिल्म में ज्योति विनय के प्रेम के पाठ पढ़ावत नजर अइहें.
स्रोत : शशिकान्त सिंह, रंजन सिन्हा


text:
एगो जंगो हवे पायल, कहलें नंदकिशोर महतो
दर्शकन के नब्ज पकड़े वाला निर्देशकन में शामिल हउवें नन्दकिशोर महतो. मुजफ्फरपुर के करजा महमूदपुर के रहे वाला नन्द किशोर महतो पिछला साल पवन सिंह, रानी चतर्जी आ सपना थापा के मुख्य भूमिका वाली फिल्म तोहरे कारण गइल भईंसिया पानी में निर्देशित कइले रहलन. फिल्म सुपर डुपर हिट भइल रहे. लोग के कहनाम रहे कि फिल्म के सफलता के श्रेय कलाकारन का साथ साथ निर्माता जीतेन्द्र प्रताप सिंह के सूझबूझ आ निर्देशक नन्द किशोर महतो के सटीक निर्देशनो के जात बा. अब निर्देशक नन्द किशोर महतो आ निर्माता जेपी सिंह के जोड़ी फेर ले आ रहल बा भोजपुरी फिल्म पायल. जाहिर बा कि नन्दकिशोर महतो उत्साह से लबरेज बाड़न. उनका से भइल बातचीत एहिजा पेश कइल जा रहल बा...
कहल जात बा कि पायल भोजपुरी के पहिलका हॉरर फिल्म ह. कतना डेराइल बानी ?
हम डेराइल नइखीं, उत्साहित बानी. आ उत्साह बढ़ावे में हमरा साथे बाड़न निर्माता जे पी सिंह. उनके देन बा जे हमनी के पूरा टीम पायल के एह साल के सबसे बड़ हिट फिल्म का रुप में रिलीज होखे के इन्तजार करत बा.
कहे क मतलब कि पायल एह साल के बड़हन धमाका होखी ?
बिल्कुल. बड़हन कैनवास आ बड़हन धमाका दूनो बा एह फिल्म में.
ई कइसे कह सकीलें अपने ? आखिर का बा पायल में ?
पायल में बहुत कुछ बा जे भोजपुरी का दोसरा फिलिमन में ना रहे. एहमें हॉरर त बड़ले बा, साथही बावे मनोरजन के भरपूर मसाला. फिल्म नारी प्रधान बा, दहेज का खिलाफ एगो जंगो बावे पायल. एहमें जातिवाद के सवालो उठावल गइल बा.
राउर कहनाम बा कि पायल में हॉरर बा. लोग देख के डेराई. बाकिर का रउरा नइखे लागत कि भोजपुरी फिल्म में बदलाव एगो खतरो बन सकेला ?
कवनो खतरा नइखे एह बदलाव से. साँच कहीं त भोजपुरी में नया बदलाव के जरुरत रहुवे एहीसे हम पायल में एगो नया प्रयोग कइले बानी.
फिल्म के निर्माता जे पी सिंह का बारे में का कहब ?
जीतेन्द्र प्रताप सिंह बहुते सुलझल निर्माता हउवें आ उनका साथे काम के मतलब होला निर्देशक का रुप में पूरा आजादी. ऊ हमरा पर भरोसा कइलें एकरा खातिर हम उनका के धन्यवादो देत बानी.
पायल के संगीत कइसन बनल बा ?
एकदम टटका आ अलगा मूड के गाना बाड़ी सँ पायल में. देखेवालन के बहुते पसन्द आई आ सुनेवालन का जुबान पर चढ़ जाई एकर गाना.
फिल्म के कलाकारन का बारे में राउर कहनाम का बा ?
रानी चटर्जी पिछला साले मुन्नी बाई नौटंकीवाली से टॉप पर आ गइल रही. पायल से उनकर कैरियर ग्राफ अउरी उपर उठी. बहुते मेहनत कइले बाड़ी रानी एह फिल्म में. पायल खातिर रानी बहुते सहयोगी आ मददगार साबित भइली. साथही विक्रांत सिंह आ जय सिंह के लिहल पायल खातिर बहुते फायदेमंद रहल.
अपना आवे वाला फिल्मन का बारे में कुछ बताईं ?
हमरा आवे वाली फिल्मन में सुपर स्टार पवन सिहं आ पाखी हेगडे का साथ जान हाजिर बा जल्दिये सेत पर जाये वाली बा. साथ ही दू गो अउरी भोजपुरी फिलिम बाड़ी सँ. हिन्दीओ में हमार तीन गो फिल्म जल्दिये सेट पर जाये वाली बाड़ी सँ, जवना में थोड़ी यारी थोड़ी मस्ती, आ रेखा दि आन द लिमिट खास बा. दिल मिले ना मिले त जल्दिये रिलीज होखेवाली बा.
स्रोत : शशिकान्त सिंह, रंजन सिन्हा


text:
सिनेमा भोजपुरी के दू गो महान कलाकार रवि किशन अउर मनोज तिवारी का बीचे अब सुलह हो गइल बा. दुनु जने आपन गिला शिकवा मेटावत भोजपुरी खातिर एकजुट हो के काम करे के फैसला कइले बाड़े. आ ई सब कुछ … Continue reading →
सिनेमा भोजपुरी के जूबली स्टार दिनेश लाल यादव निरहुआ पर देश के सबसे लोकप्रिय साप्ताहिक पत्रिका इंडिया टुडे अपना नया अंक में एगो विशेष आलेख ‘‘भोजपुरी का सुपरस्टार निरहुआ’’ प्रकाशित कइले बिया. पाँच पन्ना के एह आलेख में निरहुआ के … Continue reading →
कवनो सितारा के स्टार बनावे में फिल्म वितरकन के बड़हन हाथ होला. फिलिम जतने महँग बिकाई ओकरा स्टार के ओतने रेट बढ़ी. अगर भोजपुरी फिलिमन के बात कइल जाव त भोजपुरी वितरकन के पहिला पसंद हउवन जूबली स्टार दिनेश लाल … Continue reading →
देश के मशहूर आ प्रतिष्ठित अंग्रेजी अखबार द टाईम्स ऑफ इंडिया में प्रकाशित ‘‘किंग्स ऑफ प्रोविन्सेज’’ लेख में भोजपुरी जुबली स्टार दिनेशलाल यादव ‘‘निरहुआ’’ के भोजपुरी सिनेमा के किंग बतावल गइल बा. एह लेख में टाईम्स ऑफ इंडिया देश के … Continue reading →
सिनेमा भोजपुरी के जुबली स्टार दिनेश लाल यादव निरहुआ अपना हालिया फिलिम “बिदेसिया” से फेरू दर्शकन के दिल जीत लिहले बाड़न. साथही अपना शानदार अदाकारी से समीक्षको लोग के आपन कायल बना लिहले बाड़न. एह फिल्म में निरहुआ के पत्नी … Continue reading →
सिनेमा भोजपुरी के जुबिली स्टार दिनेशलाल यादव ‘निरहुआ’ सुपरहिट निर्देशक असलम शेख का साथे अब ‘रखवाला’ फिल्म ले के अइहें. एह फिल्म के शूटिंग पिछला दिने उत्तर प्रदेश के जौनपुर में शुरू हो गइल बा. फिल्म में निरहुआ के नायिका … Continue reading →


text:
किसानन से गेहूं खरीद के मुद्दा पऽ भाजपा नेतृत्व वाला राष्ट्रीय जनतांत्रिक गठबंधन (राजग) सोमवार के लोक सभा से वाकआउट कइ देहलस. विपक्षी नेता सुषमा स्वराज वित्त मंत्री प्रणब मुखर्जी के जिकीर कइके कहली कि हम इहां का करीं जब सदन के नेता इहां से जा चुकल बाड़न. मुखर्जी तुरंते सदन से बाहर गइल रहले . एकरा बादे स्वराज राजग सदस्यन से बाहर जाए के कहि देहली.
जनता दल (युनाइटेड) के नेता आ राजग समन्वयक शरद यादव शून्य काल में ई मुद्दा उठवले अउरी सरकार से किसानन के दशा पऽ जवाब देवे के कहले. एह किसानन के फसल ना तऽ राज्य सरकार आ ना ही केंद्र सरकार के एजेंसी खरीदत बाड़ी. अकाली दल आ मार्क्सवादी कम्युनिस्ट पार्टी (माकपा) सदस्य एह मुद्दा पऽ एकजुट रहले. यादव सरकार से गेहूं खरीद से होखे वाला परेशानी से निबटे खातिर 'वार रूम' गठित करे के कहलन.


text:
असम के ढुबरी जिला में सोमवार के ब्रह्मपुत्र नदी में नाव पलटला से कम से कम 100 लोगन के मुवला के आसंका बा , जबकि अबहीं 150 से ज्यादा लोग लापाता बाड़न, कई लोग तइर के आपन जान बचा लेहले. नाव पऽ 250 से ज्यादा लोग सवार रहले.
किसानन से गेहूं खरीद के मुद्दा पऽ भाजपा नेतृत्व वाला राष्ट्रीय जनतांत्रिक गठबंधन (राजग) सोमवार के लोक सभा से वाकआउट कइ देहलस. विपक्षी नेता सुषमा स्वराज वित्त मंत्री प्रणब मुखर्जी के जिकीर कइके कहली कि हम इहां का करीं जब सदन के नेता इहां से जा चुकल बाड़न.
चर्चित आरुषि हत्याकांड में सोमवार के सीबीआई कोर्ट नूपुर तलवार के जमानत अर्जी खारिज कइ दीहलस. जमानत याचिका खारिज भइला के बाद नूपुर के डासना जेल भेजल जाई. नूपुर के वकील कहलन कि सत्र न्यायालय में अपील दाखिल कइल जाई.
छत्तीसगढ़ के अपहृत जिलाधिकारी एलेक्स पाल मेनन के छोड़ावे खातिर नक्सलियन के बीचवई अउर राज्य सरकार के वार्ताकारन के बीच रविवार रात भइल बातचीत बेनतीजा रहल.
तहलका कांड में घूस लेहला के दोसी भाजपा के पूर्व अध्यक्ष बंगारू लक्ष्मण के सीबीआई के विशेष अदालत 4 साल के सश्रम कारावास के साथे एक लाख रुपया जुर्माना के सज़ा सुनवले बिया.
राष्ट्रपति प्रतिभा पाटील रिटायर भइला के बाद पुणे में ना रहीहें. जमीन हड़पला के आरोप अउरी गलत तथ्य पेश कइला पऽ राष्ट्रपति के ओर से ई फैसला लीहल गइल बा.
दिल्ली के एगो अदालत भारतीय जनता पार्टी के पूर्व अध्यक्ष बंगारू लक्ष्मण के दस साल पुरान एगो मामिला में फर्जी हथियार विक्रेता से घूस लेहला के दोसी करार देहले बिया. अदालत सजा पऽ शनिवार के दलील सुनी. बंगारू के न्यायिक हिरासत में ले लीहल गइल बा.
अपना प्रदर्शन से करोड़ों क्रिकेट प्रेमियन के दिल जीते वाला मास्टर ब्लास्टर सचिन तेंदुलकर संसद में नई भूमिका मे नजर अइहें. राष्ट्रपति पतिभा पाटील गुरुवार के राज्यसभा खातिर तेंदुलकर सहित मशहूर अदाकारा रेखा अउर कारोबारी अनु आगा के मनोनयन के मंजूरी देहली.
'ए वेडनेस्डे' में व्यवस्था बदले खातिर तैयार एगो आदमी के किरदार निभा चुकल अनुभवी अभिनेता नसीरुद्दीन शाह आपन नया फिल्म 'जॉन डे' में भ्रष्टाचार से लड़त लउकिहें.
पिछला एक महीना से अगवा ओडिशा विधायक झीना हिकाका के नक्सली रिहा कइ देहले . ओडिशा से बीजू जनता दल के विधायक हिकाका के 24 मार्च के अगवा कइल गइल रहे . हिकाका के नक्सली कोरापुट जिला के बालीपेटा गांव में छोड़ले .
एगो माइक्रोवेव राडार इमेजिंग उपग्रह (रिसैट-1) के गुरुवार तड़के भारतीय रॉकेट से अंतरिक्ष में प्रक्षेपित कइ दीहल गइल. चेन्नई से करीब 80 किलोमीटर दूर आंध्र प्रदेश के श्रीहरिकोटा अंतरिक्ष केंद्र से इ प्रक्षेपण भइल.
भोजपुरी सिनेमा के महानायक के हऽ? कुछ समय पहिले एह सवाल पऽ हिंदी सिनेमा के सदी के महानायक अमिताभ बच्चन खुद रवि किशन के नाम लिहले. तब रवि किशन उनका साथे संवाददाता लोग के सामने खड़ा रहले. बाकिर पूरा देश जानेला कि भोजपुरी सिनेमा के नया जिनगी देवे अउर हाल के दशक में एगो स्वर्णिम अध्याय शुरू करावे में बहुत बड़ भूमिका मनोज तिवारी के रहल बा अउर एहीनाते ऊ भोजपुरी फिल्मन के तीसर दौर के महानायक कहल जाले.
कथित सीडी कांड में फंसल कांग्रेस नेता आ राज्यसभा सदस्य अभिषेक मनु सिंघवी के पार्टी के प्रवक्ता अउर संसद के एगो स्थायी समिति के अध्यक्ष पद से इस्तीफा देवे के पड़ल.
बिहार राज्य के गठन के सौ साल पूरा भइला पऽ विदेशों में 'बिहार दिवस' मनावल जाई. एही क्रम में बिहार इंटरनेशनल सोसाइटी फॉर वेलफेयर एंड सॉलिडरिटी आगामी गुरुवार के सऊदी अरब में बिहार दिवस के आयोजन करी.
टीम अन्ना के कोर कमेटी के बैठक में रविवार के फिरो विवाद हो गइल. टीम में एगो अउरी विभीषण होखे के बात सामने आइल. टीम के सदस्य मुफ्ती शमून कासमी के कथित रूप से कार्यवाही के रिकॉर्डिग करत पावल गइल.
प्रधानमंत्री मनमोहन सिह शनिवार के अधिकारीयन से साहसिक निर्णय लेवे के आह्वान कइलन. प्रधानमंत्री कहलन कि सरकार भ्रष्टाचार के खिलाफ लड़ाई के नाम प उनके परेशान ना करी.
पाकिस्तान में 127 यात्रियन के ले जा रहल एगो विमान शुक्रवार शाम रावलपिंडी के चकलाला हवाई ठिकाना के पासे दुर्घटनाग्रस्त हो गइल. हादसा में चालक दल के नौ सदस्यन सहित 127 यात्रियन के मौत हो गइल. एकरा मे 57 पुरूष, 55 महिला, 11 बच्चा अउरी छह चालक दल के सदस्य रहलन.
बिहार के मुख्यमंत्री नीतीश कुमार के कहनाम बा कि बिहार सरकार जवन साल 2012 से 2017 खातिर कृषि रोड मैप तैयार कइले बिया ओकर उद्देश्य हरित क्रांति ना, बलुक इंद्रधनुषी क्रांति ले आवल बा.
भारत गुरुवार के अग्नि-5 मिसाइल के सफल परीक्षण कइके इतिहास रच देहलस. अग्नि-5 लम्बी दूरी के परमाणु क्षमता वाली बैलिस्टिक मिसाइल हवे , जवन पांच हजार किलोमीटर से भी दूर के लक्ष्य साध सकेले. ए मिसाइल के 'चाइना किलर' कहल जा रहल बा .
भारतीय जनता पार्टी मंगलवार के फिरो दिल्ली नगर निगम चुनाव में आपन जीत के परचम लहरा देहलस. पार्टी कुल 272 वार्डन में से 138 सीटन प जीत दर्ज कइलस. कांग्रेस के खाता में 78 सीट आईंल.
बिहार के मुख्यमंत्री नीतीश कुमार रविवार के मुम्बई में कहलन कि बिहार दिवस जइसे मुम्बई में मनावल जाता ओइसही महाराष्ट्र दिवस के बिहार में मनावल देखल चाहत बानी . मुम्बई में बिहार दिवस के सफल आयोजन प नीतीश महाराष्ट्र सरकार के धन्यवाद देहलन.
उत्तर प्रदेश के मुख्यमंत्री अखिलेश यादव शनिवार के प्रधानमंत्री मनमोहन सिंह से मुलाकात कइके कईगो मुद्दा प चर्चा कइलन. सात रेसकोर्स मार्ग स्थित प्रधानमंत्री आवास प भइल ए मुलाकात के सद्भावना मुलाकात बतावल जात बा, बाकिर अखिलेश आपन अपेक्षा के लम्बा सूची के साथ प्रधानमंत्री से मिले गईल रहलन
महाराष्ट्र नवनिर्माण सेना प्रमुख राज ठाकरे के सुर अचानके बदल गइल . शुक्रवार के मुम्बई में बिहार दिवस समारोह मनावे के विरोध प्रस्ताव वापस ले लेहले. इ समारोह 15 अप्रैल के आयोजित होई.
जज्बा भरपूर, जीतब जरूर पिछिला एक दशक में करीब-करीब सब चुनावी सर्वेक्षण के नतीजा आ भविष्यवाणी गलत साबित भइल. चुनावी पंडित, पत्रकारिता के पुरोधा अउर मीडिया यूपी में त्रिशंकु विधानसभा के मुनादी करत रहे. चुनावी सर्वे जवना बसपा के सबसे बड़ दल के रूप में उभरे के भविष्यवाणी करत रहे, ऊ औंधे मुंह गिर के दू अंक में सिमट के रह गइल.
उत्तर प्रदेश के चुनाव में प्रचंड जीत के बाद गुरुवार के अखिलेश सिंह यादव राज्य के नया मुख्यमंत्री के पद के शपथ ले लीहन.अखिलेश के बाद आज़म खान अउर फेर उनकर चाचा शिवपाल यादव शपथ लीहल.
बिहार के औरंगाबाद जिला के गोह थाना क्षेत्र में रविवार रात संदिग्ध नक्सली स सड़क निर्माण स्थल प हमला क जेसीबी मशीन, डम्पर समेत आठगो गाड़ी के फूंक दीहल.
भारत के महान क्रिकेटर राहुल द्रविड़ शुक्रवार के टेस्ट क्रिकेट से संन्यास लेके आपन 16 बरिस के अंतरराष्ट्रीय कैरियर के अलविदा कह देले.
कब तक चली ई अंधेरगर्दी हिंसा भड़केले, पुलिस अउर प्रशासन गायब हो जाला अउर जब भीड़ सबकुछ फूंक चुकल होले तब सरकार फेर नजर आवे लागेले. अइसन काहें होला बतावत बाड़ी सीमा मुस्तफा
ऊंच शिक्षा, विदेशी डिग्री, लकदक करियर, मोट पगार, शानदार भविष्य, वैभवशाली जीवनशैली के ताक पऽ रख के, राजनीति के ऊबड़-खाबड़ राह पऽ व्यवस्था में बदलाव के लक्ष्य लेके उतर गइल बाड़े तमाम युवा. अपना- अपना तरीका से जवना तरह से ऊ लोग सक्रिय बाड़े, ओकरा से जाग रहल बा कई तरह के उमेद.
उत्तर प्रदेश के चुनावी महासंग्राम में एक-दोसरा प जहर भरल तीर छोड़त राजनीतिक दलन के मुहिम वस्तुत: मुसलमानन के इर्द गिर्द घूमे लागल बिया अउर सब दल खास क के एही कौम के लेके आपन-आपन ढंग से समीकरण साधे में मशगूल बा.
डीएसपी के बिटिया अउर भोजपुरी अभिनेत्री रूबी सिंह फांसी लगा के आत्महत्या क लीहली. मुंबई में पंखा से लटक के सुसाइड करे वाली भोजपुरी अदाकारा रूबी के सुसाइड नोट से सस्पेंस बढ़ गइल बा.
चाहे रउआ जवन कुछ कहीं, बाकिर आम आदमी काठ के उल्लू कतई नइखे. भारत के सबसे सूरमा नेता तक एह बात के गारंटी ना ले सकेलन.
सुशासन अउर विकास के विभिन्न महत्वपूर्ण मानक के आधार प एनडीए शासित राज्य स ओह राज्यन से बेहतर प्रदर्शन कइले जहवां कांग्रेस के सरकार बा.
यूपी के शोहरतगढ़ विधानसभा में एगो अजबे नजारा लउकल "तू शेर त हम सवाशेर". अपने पति के खेलाफ पत्नी चुनाव मैदान में.
उत्तर प्रदेश में 80 के दशक के बाद से जातिवादी राजनीति के परवान चढ़े के साथे सियासी महत्वाकांक्षा लेके जन्म लेवे वाला छोटहन दल के संख्या में निरंतर बढ़ोत्तरी भइल बा,
एगो किन्नर अयोध्या से विधान सभा चुनाव में उतर के लोग में कौतुहल मचा दीहली.
मौसम सर्दी के बा. बाजार जाए के इच्छा नइखे. मूड पत्नी के साथे सेक्स करे के बा अउर कंडोम खतम हो गइल बा. चिंता के कवनो बाति नइखे. “आशा” के फोन करीं. कंडोम घरे आ जाई.
भारतीय जनता पार्टी के राष्ट्रीय अध्यक्ष नितिन गडकरी कांग्रेस अउर समाजवादी पार्टी पऽ वोट बैंक खातिर धार्मिक आधार पऽ आरक्षण के एगो खतरनाक खेल खेले के आरोप लगइले बाड़े. गडकरी मंगलवार के एहिजा बातचीत में कहले, वोट खातिर खेलल जा रहल धार्मिक आधार पऽ आरक्षण के खेल उत्तर प्रदेशे खातिर ना, बलुक पूरा देश खातिर खतरनाक बा.
बाति 1980 के हऽ... 23 साल के एगो नौजवान के सामने ओकर जिनगी के पहिला बड़ दुविधा खाड़ बा. दोसर देने, भारत में इंदिरा गांधी अउर कांग्रेस पार्टी जबरदस्त बहुमत के साथे सत्ता में वापसी कइले बा. ओकर बाबूजी पहिलहीं व्यवसाय हलका में बड़ा तेजी अउर साहसी उद्यमी के रूप में देखल जाले, जे बहुते सफल हो सकेले.
उत्तर प्रदेश के विधानसभा चुनाव में कम से कम छह उम्मीदवार अइसन बाड़े, जे सलाखन के पाछे से आपन सियासी बिसात बिछावत बाड़े.
कवनो फिल्म के कहानी से कम नइखे रोजी रोटी के तलाश में मजूरी करे गइल मजदूर परिवार के बेटी जब अपने देस लउटल त कवनो देस के प्रधानमंत्री बन के
परदादा गइलन गिरमिटिया मजूर बनके आ बेटी लउट के आवऽ ताड़ी अपना गांवे प्रधानमंत्री बनके. भोजपुरिया माटी के गमला में कइसे खिलली ई कमला- बता रहल बाडऩ ओंकारेश्वर पांडेय ...
देश के राजनीतिक इतिहास में सबसे महत्वपूर्ण वोट बैंक समझल जाए वाला मुसलमान स प उत्तर प्रदेश के आगामी विधानसभा चुनाव
सत्ता के चकाचौध से प्रभावित होके जवना प्रकार से महिला सत्ता से जुड़ल राजनैतिक लोग के नगिचे आवेली.
बिहार के मुख्यमंत्री नीतीश कुमार से ढेर संपत्ति उनके बेटा निशांत के पास बा. ई खुलासा बिहार के मुख्यमंत्री अउर उनके मंत्रिमंडलीय सहयोगी स द्वारा सोमवार के आपन-आपन संपत्ति के ब्योरा सार्वजनिक करे के बाद भइल.
बिहार के पूर्वोत्तर भाग में स्थित मधेपुरा जिला में एगो विचित्र गांव बा जहवां के नलकूपन से पांच दशक से भी ढेर समय से गरम पानी निकलेला.
चार बरिस के लंबी प्रतीक्षा अउर छह बार टरले के बाद आखिर जब एह बरिस 12 फरवरी के 34वें राष्टीय खेल के इहवां रंगारंग शानदार आगाज भइल त झारखंड के खाता में नई उपलब्धि जोड़ा गइल.
सात बरिस तक विचार विमर्श करे के बादो सरकार ई फैसला ना क पवलस कि भोजपुरी भाषा के संविधान के आठवीं अनुसूची में शामिल कइल जाव आ नइखे.
कानपुर से सटल उन्नाव के एगो गांव जहवां के हर परिवार कवनो ना कवनो आध्यात्मिक पंथ के शरण में बा. उत्तर भारत के शायदे अइसन कवनो आध्यात्मिक पंथ चाहे गुरु होखिहें जिनकरअनुयायी एह गांव में ना मिल जइहें.
उत्तर प्रदेश खातिर राजनीतिक उठापटक के बरिस रहल 2011 में विपक्ष भ्रष्टाचार के आरोप लगावत राज्य के मायावती सरकार प हमलावर रहल,
बिहार खातिर बरिस 2011 पूर्व मुख्यमंत्री भागवत झा आजाद, नीतीश सरकार के मंत्री आ विधायक स अउर कला संस्कृति जगत के कइगो जानल मानल हस्ती के दुनिया से अलविदा कहे के साल रहल.
बालीवुड में एह साल बोल्ड विषय प भाषा के जम के प्रयोग कइल गइल.सेंसर बोर्ड गारी से भरल नो वन किल्ड जेसिका अउर देल्ही बेली जइसन फिल्म के पास क दीहले अउर दर्शकन के भी ई फिल्म स बेसी पसंद आइल.
पश्चिम बंगाल में जहरीली शराब पीए से मरे वालन के संख्या बढ़ के लगभग 143 हो गइल बा.
साहित्यकार बिरादरी भलहीं भिखारी ठाकुर के भोजपुरी के शेक्सपियर मानत होखे चाहे उनकर तुलना अउरो नामी-गिरामी रचनाकारन से करत होखे बाकिर सरकार के नजर में भिखारी ठाकुर के कवनो बेसी मोल नइखे.
कवनो बोलिए आगे चल के भासा के रूप अख्तियार करेले आ ओह बोली के थाती ओकर लोकसाहित्य कहाला. भोजपुरी बोली कब से प्रचलन में बिया एकर त कवनो सही समय तय नइखे बाकिर भोजपुरी बोली के भासा के रूप में सामने आवे के एक हजार बरिस पुरान इतिहास मौजूद बा. पूरा भक्तिकाल भोजपुरिया संत आ समाजसुधारकन से भरल रहल बा. गुरू गोरखनाथ, कबीर दास, रैदास, जगजीवन दास, लक्ष्मी सखी, धरनी दास, धरमदास जइसन संत आ समाजसुधारक लोग आपन संदेश भोजपुरिये में देले रहन.
नीतीश सरकार 24 नवंबर, 2011 के अपना दोसरा कार्यकाल के पहिला साल पूरा कऽ लीहले बिया. ठीक एक साल पहिले विधानसभा चुनाव में प्रचंड बहुमत से विजय हासिल कऽ के नीतीश अपने नेतृत्व में दोसरा बार जदयूनीत राजग के सरकार बनवले रहले. सफलतापूर्वक एक साल बीतलाके बाद सूबा के सरकार अब भविष्य के रूपरेखा गढ़े में जुटल बिया. अइसन नइखे कि साल भर में कहीं से कवनो विरोध ना भइल, बाकिर सरकार के सामने राजनीतिक बवंडर जइसन स्थिति कबो ना आइल. अउर ओइसन स्थिति आई कइसे? विपक्ष जहवां धराशायी बा, ओहिजे गिनावे खातिर सरकार के पास उपलब्धियन के लंबा सूची बा.
नीतीश सरकार 24 नवंबर, 2011 के अपना दोसरा कार्यकाल के पहिला साल पूरा कऽ लीहले बिया. ठीक एक साल पहिले विधानसभा चुनाव में प्रचंड बहुमत से विजय हासिल कऽ के नीतीश अपने नेतृत्व में दोसरा बार जदयूनीत राजग के सरकार बनवले रहले. सफलतापूर्वक एक साल बीतलाके बाद सूबा के सरकार अब भविष्य के रूपरेखा गढ़े में जुटल बिया. अइसन नइखे कि साल भर में कहीं से कवनो विरोध ना भइल, बाकिर सरकार के सामने राजनीतिक बवंडर जइसन स्थिति कबो ना आइल. अउर ओइसन स्थिति आई कइसे? विपक्ष जहवां धराशायी बा, ओहिजे गिनावे खातिर सरकार के पास उपलब्धियन के लंबा सूची बा.
नीतीश सरकार 24 नवंबर, 2011 के अपना दोसरा कार्यकाल के पहिला साल पूरा कऽ लीहले बिया. ठीक एक साल पहिले विधानसभा चुनाव में प्रचंड बहुमत से विजय हासिल कऽ के नीतीश अपने नेतृत्व में दोसरा बार जदयूनीत राजग के सरकार बनवले रहले. सफलतापूर्वक एक साल बीतलाके बाद सूबा के सरकार अब भविष्य के रूपरेखा गढ़े में जुटल बिया. अइसन नइखे कि साल भर में कहीं से कवनो विरोध ना भइल, बाकिर सरकार के सामने राजनीतिक बवंडर जइसन स्थिति कबो ना आइल. अउर ओइसन स्थिति आई कइसे? विपक्ष जहवां धराशायी बा, ओहिजे गिनावे खातिर सरकार के पास उपलब्धियन के लंबा सूची बा.
'जे हिंदू हित के बात करी, ऊहे देस पऽ राज करी. नब्बे के दशक में हिंदी पट्टी में ई नारा जोर-शोर से गूंजत रहे. भाजपा के वरिष्ठ नेता लालकृष्ण आडवाणी तब आपन रथ यात्रन के जरिए एह राजनीतिक नारा में उफान भर देले रहले. 11 अक्षर के ई नारा हिंदू मतदाता के एह कदर संगठित कऽ देले रहे कि भाजपा केंद्र में सत्तासीन हो गइल रहे. नारा आपन अर्थ के चरितार्थ कऽ देलस बाकिर ई बात 20वीं सदी के रहे. बीतल सदी के. 21वीं सदी में ई नारा में मामूली-सा तब्दीली हो गइल. मात्र एक शब्द बदल गइल. बदलल ऊहे एक शब्द 21वीं सदी के एगो नया राजनीतिक दर्शन के व्याख्या करऽता.
भोजपुरी के जड़ जमावे खातिर जरूरी बा कि ओकर पढ़ाई-लिखाई के बेवस्था ठोक-बजा के दुरुस्त राखल जाओ. बाकिर योग्य शिक्षक, प्रभावी सिलेबस आ नीमन किताब के कमी एकर भविष्य प सवाल खड़ा क रहल बा.
भोजपुरी के आगे बढ़ावे में कुछ देसी-विदेसी विद्वान के अहम भूमिका रहल बा. पढ़ी अइसने कुछ भोजपुरी प्रेमी विद्वानन के जोगदान के कहानी. डॉ. जार्ज ग्रियर्सन फारसी लिपि के जगह प नागरी आ भोजपुरी के पुरान लिपि कैथी लिपि के बिहार के राज-काज के भासा बनवलन...
लखनऊ: इलाहाबाद हाई कोर्ट नोएडा एक्सटेंशन में घर खरीदे वालन के दीवाली के तोहफा आज दे दीहले बा. माया सरकार के झटका देत कोर्ट नोएडा एक्सटेंशन के 63 गांवन में भूमि अधिग्रहण प फैसला सुनावत 60 गांवन में घर खरीदे वालन के भारी राहत वाला फैसला सुनवले बा. ओहिजे, तीन गांवन में भूमि अधिग्रहण के रद्द क दीहले बा. एह गांवन में अथॉरिटी के जमीन लौटावे के होई...
2012 के विधानसभा चुनाव में अगर कवनो दल के अस्तित्व दांव प लागल बा त ऊ ह समाजवादी पार्टी. सपा बुझत बिया कि ओकर परम शत्रु मायावती के एक बार फेर से यूपी के सीएम बने के मतलब होखी मुलायम के दल के उलटा गिनती के शुरुआत. प्रमोद कुमार के रिपोर्ट...
भोजपुरी के आगे बढ़ावे में कुछ देसी-विदेसी विद्वान के अहम भूमिका रहल बा. पढ़ी अइसने कुछ भोजपुरी प्रेमी विद्वानन के जोगदान के कहानी. चंपारन के धरती प पैदा भइल ऐरिक आर्थर व्लेयर जार्ज ऑरवेल अपना लेखन में भोजपुरी समाज आ संस्कृति के चर्चा कइले रहन.
भोजपुरी के आगे बढ़ावे में कुछ देसी-विदेसी विद्वान के अहम भूमिका रहल बा. पढ़ी अइसने कुछ भोजपुरी प्रेमी विद्वानन के जोगदान के कहानी. पेगी मोहन त्रिनिडाड में पैदा भइली, बाकिर भोजपुरी से अतना लगाव भइल कि फ्रेंच, स्पैनिश आ भासा विज्ञान में स्नातक पेगी भोजपुरी के संवारे में जुट गइली...
फूंक-फूंक के गोड़ राखत कांग्रेस अचानके न खाली लडख़ड़ात बिया बलुक अइसन बुझात बा कि ऊ ठेहुना प रेंग रहल बिया. सरकार आ पार्टी के असमंजस बयान करत प्रमोद कुमार के रिपोर्ट...
भोजपुरी के आगे बढ़ावे में कुछ देसी-विदेसी विद्वान के अहम भूमिका रहल बा. पढ़ी अइसने कुछ भोजपुरी प्रेमी विद्वानन के जोगदान के कहानी. ओंकारेश्वर पांडेय...
अपना ड्रीम प्रोजेक्ट के उद्घाटन खातिर नोएडा पहुंचल मायवती कहली कि विपक्षी दल लखनऊ-नोएडा के पार्कोन के फिजूलखर्ची बतावेले जबकि एह प बजट के खाली सिर्फ एक फीसदी खर्च भइल बा. आज ले कवनो पार्टी केहू दलित महापुरुष के एको बड़ स्मारक नइखे बनववले. विरोधी दल हमनी के महापुरुषन के उचित आदर-सम्मान नइखे दीहले. हालांकि अब वोट बैंके खातिर विपक्षी दल जरूर मंच प दलित महापुरुषन के फोटो लगावे लागल बा.
अरुणाचल के मुख्यमंत्री के हाले में दुर्घटनाग्रस्त विमान के खोजे में भलहीं तीन-चार दिन लाग गइल होखे, बाकिर सबसे लंबा हवाई खोज के रिकार्ड छत्तीसगढ़ के नामे बा. घटना अगस्त 2008 के ह, जब रेन एयरलाइंस कंपनी के वेल-430 हेलीकाप्टर दुर्घटनाग्रस्त भइल रहे.
चरखा के पालम विहार के दफ्तर में पिछला चार जुलाई के खामोशी रहे. ऊ संगठन जवना के शुरुआत सामाजिक कार्यकर्ता संजय घोष कइले रहन, जिनकर असम के माजुली द्वीप में हत्या क दीहल गइल रहे.


text:
मुख्यमंत्री अखिलेश यादव के सरकारी आवास 5-कालीदास मार्ग पऽ सुबह-सुबह एगो रिक्शा आके रुकल. उहां मौजूद लोगन के मदद से दूगो विकलांग ओकरा पऽ से उतरले , जे मुख्यमंत्री के जनता दरबार में फरियाद लगावे आइल रहले. पूछला पऽ एगो आपन नाम राहुल प्रजापति बतवलन.
उ इलाहाबाद से आइल रहलन. उमेद बा कि मुख्यमंत्री उनका के कहीं नौकरी दिअइहें. आखिर उ स्नातक बाड़न. दूसरा के बारे में पता चलल कि उहो इलाहाबाद के बाड़न. उनहूं के दू जून के रोटी के सहारा चाहीं.
राहुल जइसन तमाम युवा बाड़न जेकर अरमान के उमेद के पंख लागल बा. अइसने उमेद के साथे हजारों लोग सबसे बड़ दरबार में दस्तक देवे पहुंचत बाड़न.
पांच साल से मुख्यमंत्री आवास के सड़क पऽ आम लोगन के आवाजाही पऽ मनाही रहे , बाकिर अब महीना के पहिला अदर तीसरा बुधवार मुख्यमंत्री आवास पऽ जनता दरबार लागे लागल.
समाजवादी पार्टी के सत्ता में अइला के बाद मुख्यमंत्री अखिलेश यादव जनता दरबार के शुरुआत कइलन. सोनभद्र से लेके सहारनपुर अउर ललितपुर से लेके लखीमपुर खीरी तक सूबा के लगभग हर कोना से करीब 10 हजार फरियादी आपन समस्या लेके युवा मुख्यमंत्री के दरबार में गुहार लगावे पहुंचत बाड़न.
कांशीरामनगर जिला से आइल साहब सिंह बतवलन कि गांव के दबंग उनकर 10 बीघा जमीन पऽ जबरन कब्जा कइ लेले बाड़न. कतहूं सुनवाई नइखे होत . एकरा पऽ मुख्यमंत्री कहलन कि हम राउर जमीन वापस दिलवाइब, बाकिर रउआ झगड़ा मत करबि.


text:
बिहार के मुख्यमंत्री नीतीश कुमार एगो खास इंटरव्यू में अनुराधा प्रीतम के ऊ सब मौलिक प्रशासनिक बदलावन के बारे में बतइले, जेकरा चलते ऊ राज्य के लोगन के सुशासन मुहैया करा पइले बाड़े.
बिहार में सत्ता संभलले रउरा सात बरिस हो चुकल बा. निजी कंपनी अबहियों बिहार में निवेश करे से काहें हिचकेले?
अइसन नइखे कहल जा सकऽत. राउर ई बाति ठीक हो सकऽता कि अब ले बिहार में बड़ निवेश नइखे भइल. बाकिर, निजी क्षेत्र कृषि में निवेश कइले बा. बिजली के क्षेत्र में बड़ निवेश भइल बा, बाकिर कोयला के लिंकेज एगो समस्या बा. एकरा हमनी के पैदा नइखी जा कइले. हमनी के कोयला के लिंकेज दीहले नइखे गइल. 11वीं योजनो में ई हमनी के नइखे मिल सकल. ना तऽ ई हमनी के 12वीं योजना में मिलल, जे लगभग तइयार बा. रउरा ई जान के हैरानी होई कि सरकारी क्षेत्र के उपक्रमो बिजली अउर ऊर्जा क्षेत्र में कोयला के लिंकेज के कमी के चलते काम नइखी सऽ कऽ पावत.
का गैर यूपीए शासित राज्यन के विकास के मामला में केंद्र सरकार नकारात्मक भूमिका निभइले बिया? का रउआ कुछ उदाहरण दे सकऽतानी?
निश्चित रूप से बिहार के फायदा नइखे मिलल. बिहार के केंद्र से 'तुलनात्मक लाभ' के आधार पऽ धन मिले के चाहीं. बिहार एगो पिछड़ल राज्य हऽ. हमहूं ई मुद्दा पहिलहूं उठइले रहीं अउर केंद्र सरकार के सोझा फेर उठाइब. देखीं, उद्योग स्थापित करे खातिर निवेश तबे आई, जब केहू कहीं जाके ओकरा स्थापित कऽ सके. बाकिर, ओहिजा जाए के रास्ता बा कहां? केंद्र सरकार के ऊ राष्ट्रीय राजमार्ग बनावे के होई. ऊ अइसन नइखे करऽत. राज्य सरकार के जहवां कुछ करे के रहे, ओहिजा हम कइले बानी अउर लगातार कऽ रहल बानी. हम ऊ सड़कन के निर्माण में 1,000 करोड़ रुपया खर्च कइले बानी, जेकरा केंद्र सरकार के बनवावे के चाहत रहे.
का रउआ बिहार में निवेश के बढ़ावा देवे के कवनो नया पहल कऽ रहल बानी?
जी हंऽ. कइगो प्रस्ताव बा. हम उमेद कऽ रहल बानी. हमनी के फूड प्रोसेसिंग अउर कृषि क्षेत्र में निवेश मिलल बा.
रउआ तमाम उद्योगपतियन से मिलल होखब, उनकर का कहनाम बा?
उद्योगपतिए काहें, एगो आम आदमियो के पहिले अनुकूल परिस्थिति चाहीं अउर एकर शुरुआत हो चुकल बा. एकरा बादे हम आगे बढ़ सकऽतानी. एक-एक गो कदम कऽ के. काम होला अउर धीरे-धीरे होला. बिहार के लोग जवना माहौल में जीअत रहले, ओकरा से तंग आ चुकल रहले, ऊ बदलाव चाहत रहले, हम बदलाव लेके अइनी, ऊ हमरा पऽ एक बेर भरोसा कइले अउर फेर दूसरो बेर हमरा पऽ विश्वास जतइले. हमार मानल बा कि अगर हमरा काम करे के मौका मिलल बा, तऽ मानक अइसन होखे के चाहीं कि कवनो विकल्पे ना बांचे. हम ईहे सोच के काम कऽ रहल बानी.
बिहार में कानून अउर व्यवस्था के स्थिति कबो बड़ समस्या रहे. का रउआ मौजूदा स्थिति से खुश बानी?
ई रउआ देखे के बा. हमरा खातिर तऽ ई एगो निरंतर चले वाली प्रक्रिया हऽ. एकरा हमेशा बना के रखल अउर जादा बेहतर करे के जरूरत बा. जब हम पहिला बेर आइल रहनी तऽ जनता के गुस्सा उबाल खात रहे, ऊ बदलाव चाहत रहले. हम कहनी कि कुछ चीज बदलब-कानून व्यवस्था स्थापित होई, डर के माहौल खतम होई अउर सबका खातिर विकास होई. हम ई वादा सबका खातिर कइनी, ना कि कवनो वर्ग विशेष खातिर. हम कानून अउर सत्ता के अधिकार के स्थापित करे के कोशिश कइनी अउर हम अइसन बिना कवनो भेदभाव के कइनी. लोग आजु अदालतन में गवाही देले. पहिले हालत अइसन ना रहे. हम ई सुनिश्चित कइनी कि अगर आम आदमी में विश्वास कायम करे के बा तऽ पहिले सरकार के कदम उठावे के होई. हम आदेश देनी कि आम्र्स एक्ट के जवना मामलन में, जहवां सरकारी गवाह के अदालत में पेश होखे के चाहीं, ओहिजा ई सुनिश्चित कइल जाव कि ऊ जरूर पेश होखे. अउर फेर हर क्षेत्र में अइसने होत गइल. एकरा से एगो माहौल बनल. एक के बाद एक चीज होत गइल अउर मुकदमा आ अउर फैसलन के रफ्तारो तेज हो गइल. पिछिला छह बरिस में 70,000 लोनके सजा भइल बा. एकरा से बिहार के जनता के आत्मविश्वास ढेर बढ़ल बा. देखीं, रउआ में इच्छाशक्ति होखे के चाहीं. सरकार में ई इच्छाशक्ति रहे. ऊ समझौता करे के तइयार ना रहे अउर एह इच्छाशक्ति के पाछे जनता के समर्थन रहे. आजु लोग एह माहौल के खो दीहल नइखन चाहत.
बिहार के बेहतरी खातिर अउर का कुछ कइल जाए के जरूरत बा?
रउआ जवन कुछुओ कऽ रहल बानी, ओकरा नियमित रूप से जारी रखीं. हम भ्रष्टाचार बर्दाश्त नइखीं कऽ सकत. ई एगो नियमित प्रक्रिया हऽ-जहवां जरूरत होखे, ओहिजा हस्तक्षेप करीं. रउआ अगर गलती कइले बानी, तऽ ओकरा स्वीकार करीं अउर फेर ओकरा ठीक करीं. एकरा से व्यवस्था सही रही. हमार एकही मूलमंत्र हऽ-हमेशा सचेत, सतर्क अउर सक्रिय रहीं.
भारत में भ्रष्ट नौकरशाहन पऽ मोकदमा चलावल आ उनका दोषी करार दीहल बहुत मुश्किल बा. का रउआ हमरा बता सकऽतानी कि रउआ बिहार में अइसन कइसे कऽ पइनी?
ई सोच, इच्छाशक्ति अउर दृढ़संकल्प के बूते संभव भइल. जइसन कि हम कहले बानी, हम समझौता के मूड में ना रहेनी. हमार कामे ई बाति जता देले बा अउर अइसन लोगन के संदेश मिल गइल बा कि बचके निकले के रास्ता नइखे. हर भ्रष्ट आदमी के सजा दीहल जा रहल बा, चाहे ऊ छोट होखे चाहे बड़.
मकान अउर संपत्ति जब्त करे जइसन कार्रवाई पऽ नौकरशाहन के का प्रतिक्रिया रहल?
कवनो बड़बड़ाहट सुनाई ना देलस, बलुक नौकरशाहन के अइसन परिस्थिति में काम करे में मजा आ रहल बा. जब तक ऊ हमरा साथे ना होइहें, तब तक नीति कइसे लागू हो सकऽता? ऊ अब काम कऽ रहल बाड़े, अतवारो के, खुशी से अउर मन लगा के. हम लोगन से मिले खातिर ढेर तऽ सफरे में रही ला अउर जहवां, जब कबो जरूरत होला, अधिकारी हमरा साथे आ जाले, सबसे बड़ बाति, ई संचार क्रांति के दौर हऽ, एकरा में दूरी मायने ना राखेले. अब काम उनका खातिर बोझ नइखे रह गइल. फेरू, हम तऽ ईहे कहल चाहब कि जिनगी के हर क्षेत्र में अउर हर जगह अपवाद होखेला, फेर बिहारे काहेंं?
लइकियन खातिर साइकिल योजना के छोड़ के अउर कवनो पहल?
महिला सशक्तीकरण खातिर हम बहुत कुछ सोचले बानी. ओह दिशा में कामो कऽ रहल बानी. महिला लोग हर जगह, समाज के हर तबका में सबसे ढेर पीडि़त बाड़ी जा. उनका रोजे हर तरह के झंझटन से जूझे पड़ेला. साइकिल से स्कूल जात लइकियन के समूह अब बिहार के विकास के प्रतीक बन गइल बा. हम पंचायती राज में औरतन के 50 फीसदी आरक्षण देनी अउर चुनाव करऽइनी. महिला लोग अब बाहर निकल के आ रहल बाड़ी जा.
समाज के दोसरो वर्ग खातिर कवनो अउर विकास योजना?
बिहार अइसन जगह रहे, जहवां नकारात्मके खबर अखबारन के सुुर्खी बनत रहे. जहवां तक हमार बाति बा, तऽ हम बुनियादी मुद्दन पऽ धेयान देनी, स्कीम बनइनी, ओकरा अमलीजामा पहनावे खातिर कार्यक्रम बनइनी अउर एकरा खातिर हमरा पास एगो साधारण फार्मूला बा-जवन योजना बनावल जाई, ऊ सब पऽ समान तरीका से लागू होखे. एही खातिर अगर हम लइकियन के साइकिल देनी, तऽ ऊ योजना सरकारी स्कूल में पढ़े जाए वाली सब लइकियन खातिर रहे. स्कूल जाए वाला कक्षा एक से ले के आठवां तक के सब बच्चन के स्कूल डे्रस मिलेला. अइसहीं इंदिरा आवास योजना के तहत आवास आवंटित कइल गइल. बाकिर लोगन के घर ना मिलल. दरअसल, जवना जमीन पऽ घर बनावल जाए के रहे, ऊ लोगन के दीहले ना गइल रहे. हम बीपीएल के तहत अइसन सब लोगन के पहचान करइनी. एकरा खातिर एगो सर्वे के बाद, अइसन सब लोगन के जमीन आवंटित कइल गइल. योजना सब के क्रियान्वयन में समानता के पूरा धेयान रखल गइल. एकरा बाद भेदभाव के कवनो गुंजाइशे ना बांचल.
उत्तर प्रदेश चुनाव के बारे में राउर का भविष्यवाणी बा?
हम शुरुआती दौर में उत्तर प्रदेश के कुछ पड़ोसी जिलन में गइल रहनी. बाकिर, कुछ खास समझ ना सकनी. (मुस्कुरात कहले) हर केहू घर से बाहर निकल के आ रहल बा अउर हर केहू खातिर वोट डाल रहल बा. लागऽता कि एह बेर सबका वोट मिल रहल बा.
राउर विचार में, भाजपा से गठबंधन रहला के बावजूद बिहार के मुसलमान रउआ वोट काहें देले?
ई खाली मुसलमानने के बाति नइखे. अब पहचान बड़ हो गइल बा. ई बड़ पहचान बिहार के विकास के हऽ. एगो 'बिहारी' होखे के पहचान उभर के सामने आइल बा. उनका से पूछीं, जे राज्य से बाहर रहेलेे. ढेर लोग वापस आ रहल बाड़े. पलायन करे वालन के संख्या कम हो रहल बा. दिहाड़ी मजदूरी पऽ काम करे वाला लोग अब बाहर नइखन जात, उनका बिहारे में काम मिल रहल बा अउर एकरा से दोसर जगह पऽ समस्या पैदा हो रहल बा. ई दिल के बाति हऽ. एकरा खाली महसूस कइल जा सकऽता, समझावल नइखे जा सकऽत. अब बिहारी मानस के समझे के जरूरत बा. ई जज्बात के मामला हऽ. जाति आ धर्म एकर आधार नइखे. हमरा ईहां युवाकन के जनसंख्या बहुते ढेर बा. ई नया पीढ़ी हऽ. इनकर आपन सपना बा. इनका रोकल नइखे जा सकऽत. इनका पंख बा, ई उड़ल चाहत बाड़े. अब घरौंदा सब में रहे वाला बाति नइखे. हमरा इनका अइसन प्लेटफॉर्म देवे के बा, जेकरा पऽ ऊ सब कऽ सक स जे कइल चाहत बाड़े. अब एकरा केहू रोक नइखे सकऽत.
उत्तर प्रदेश में राउर पार्टी भाजपा के खेलाफ चुनाव लड़लस. बिहार में का होई?
बिहार चुनाव अबहीं बहुत दूर बा.
रउआ मोताबिक भाजपा अउर कांग्रेस के परेशानी का बा?
हमरा एकर जानकारी नइखे.
का रउआ अबहियों लालू यादव से मिलेनी?
मिलिला. हम उनकर बेटी के बियाह में गइल रहनी. ऐन्ने कुछ समय से उनका से नइखी मिलल. ऊ पटना ना आवेलन अउर हम दिल्ली ना जाइला.
रउआ राहुल गांधी के एगो राजनीतिज्ञ अउर एगो नेता के तौर पऽ कइसे देखेनी?
लागऽता कि राहुल गांधी खाली सोचऽते रहिहें. अरे भाई, जब नदी में कूदही के बा तऽ छलांग लगा दऽ, इंतजार का कऽ रहल बाड़ऽ. उनका अब छलांग लगा देवे के चाहीं अउर प्रधानमंत्री बन जाए के चाहीं. कब तक युवा नेता बनल रहिहें? उमिर तऽ बीतते जा रहल बा. हर केहू के इतंजार बा कि ऊ आखिरकार का करिहें. हमहूं इंतजारे कऽ रहल बानी.


text:
द संडे इंडियन के भोजपुरी अंक शुरू कइले बा भोजपुरी भासा प खुला बहस. एह कॉलम में रउरा पढ़ सकेनी अलग - अलग साहित्यकार, लेखक आ लोगन के भोजपुरी प उनुकर खुला विचार. पढ़े खातिर शीर्षक प क्लिक करीं.
गंवई सभ्यता के भोजपुरी जड़ ह आ हिंदी टहनी
पेगी मोहन
भोजपुरी आ हिंदी में सौतिया डाह जइसन कवनो बात नइखे. ङ्क्षहदी के अंग्रेजी जतना चुनौती दे रहल बिया ओकरा से जूझे के ताकत देवे में भोजपुरिए मदद करी. बता रहल बाड़ी भासाविद पेगी मोहन...
भोजपुरी के साथे सौतेला व्यवहार काहें?
बृजमोहन प्रसाद अनारी
भोजपुरी के लिखवइया, पढ़वइया आ गवइया अब जहान के कोना-कोना में पइठि गइल बाड़े. अपनही देश में भोजपुरी अनादर अब बरदास ना होई. ई हिन्दी वाला लोग जे रोज-रोज बयान देताडऩ कि 'भोजपुरी के आठवां अनुसूची में राखल जाई त हिंदी कमजोर होई, अउरी भासा प काहे नइखे किछु कहि देत. सेतिहा हो गइल बिया भोजपुरी आ भोजपुरिया, भोजपुरिया के कमाई प जिये वाला, रहे वाला आ ऐशो-आराम करे वाला लोग भोजपुरिये के निन्दा करताडऩ. शरम नइखे आवत ओ लोग के जवना पत्तल में खातारे ओहीं में छेद करत बाड़े. बता रहल बाड़े बृजमोहन प्रसाद अनारी...
भोजपुरी से बेवजह डेरात बिया हिंदी
डॉ. जनार्दन सिंह
हिन्दी होखे चाहे कवनो अउर भाषा हमनी के भीतर ओकर प्रति ओतने सम्मान बा जेतना भोजपुरी के बा. तनी सोंची हजारी प्रसाद द्विवेदी जी कहले रहीं कि हमरा अफसोस बा कि पहिले हम भोजपुरी खातिर काहे काम ना कइनी. एह से हिन्दी के विद्वान लोग के ठीक से सोचे के चाहीं. आज पूरा देश में अंग्रेजी माध्यम स्कूलन के बाढ़ आ गइल बा आ ओह स्कूलन में हिन्दी बोलल गुनाह बा. हिन्दी के अंग्रेजी से डरे नइखे लागत त भोजपुरी से काहे डर लागता. ई पूर्वाग्रह से ग्रसित लोगन के बात ह. भोजपुरी के आगे बढ़ला से हिंदी के नोकसान होई, ई कुछ नामी हिंदी साहित्यकारन के गुलाम मानसिकता के परिचायक बा. डॉ. जनार्दन सिंह के कहनाम बा कि ई सोच होखहीं के ना चाहीं. बता रहल बाड़े डॉ. जनार्दन सिंह...
भोजपुरी के गहिर जड़ से डेरात बिया हिंदी?
डॉ. जितेंद्र वर्मा
भाषा विज्ञान के दृष्टि से भोजपुरी ठेठ भारतीय भाषा हवें अउर ई बांग्ला से डेढ़ करीब बा. बाकिर एह भाषा के हिंदी जइसन अर्जित भाषा जइसन कवनो एतिहासिक अवसर ना मिलल जवना से कि एकर एगो विस्तृत फलक तइयार होखे, अउर एकरा प एगो स्थानीय भाषा चाहे लोक बोली के ठप्पा लाग गइल. भाषा विज्ञान के अनुसार भोजपुरी मूल भाषा हवें, जबकि हिंदी अर्जित भाषा हवें, अगर हिंदी से भोजपुरी के शब्द हटा दीहल जाव, त हिंदी के शब्दकोश समृद्ध ना रह जाई, बता रहल बाड़े डॉ. जितेंद्र वर्मा...
भोजपुरी से काहें डेरात बिया हिंदी?
ओंकारेश्वर पांडेय
हिंदी के कुछ बड़ विद्वान लोग मानत बाडऩ कि भोजपुरी के मान्यता से हिंदी के नोकसान होई. समूचा हिंदी जगत में एह बात के लेके गंभीर चिंता लउकत बा. ई चिंता हिंदी भाषी राज्यन तक ही नइखे, ई चिंता दरअसल समूचा हिंदी विश्व में बा. ई अउर बात बा कि हिंदी के रोना रोवे वाला हिंदी के बड़ विद्वान आजो खुद हिंदी के राष्ट्रभाषा आ यूएन के भाषा बनावे के आंदोलन में शिथिल पड़त जा रहल बाड़े. अउर उनकर डर भोजपुरी, अवधी, मगही, अंगिका, राजस्थानी आदि के नया उभार से हो रहल बा.बाकिर ओंकारेश्वर पांडेय के साफ कहनाम बा कि ई डर बेवजह बा, एकरा प खुला बहस के जरूरत बा...
( एह बहस में रउवो भाग ले सकत बानी. रउवा अपना बात तथ्यात्मक तरीका से संतुलित भासा में लिखी अउर प्रबंध संपादक, द संडे इंडियन(भोजपुरी) सी-56/30, सेक्टर-62,नोएडा प डाक से भेजी. रउला ई-मेल भी क सकत बानी. हमनी के आईडी बा- bhojpuri.tsi@gmail.com. )


text:
कहल जाला कि दूध के जरल छाछो फूंक-फूंक के पीएला. बाकिर कुछ मामिला में लोग बेर-बेर जलला के बादो सबक ना ले पावेले. अमूमन उन्माद अउर भावना के बीच झूलत रहे वाला भारतीय मीडिया के देखि के ई अहसास होखल जरूरीए बा. ऊ राहुल गांधी अउर बिलावट भुट्टो के बीच सुनाइल मजाक के लेके लगातार बकबक कइल जा रहल बा. शुकर बा, टीवी एंकरन के जेकर बड़ मेहरबानी बा अउर जब पाकिस्तान के राष्ट्रपति आसिफ अली जरदारी, भारत के प्रधानमंत्री डॉ. मनमोहन सिंह के साथे दोपहर के खाना के मजा लेत रहले, तब हमके उनकर बॉडी लैंग्वेज के बारे में बकवास ना झेले के पड़ल. बाकिर खुशमिजाजी अउर सद्भावना के भावना अचूक रहे. इहां तक कि बउराइल राष्ट्रवादी टीवी चैनल अउर उनकर एंकरो बड़ उत्साह से शांति अउर भाईचारा के गीत गुनगुनात रहले.
एह बेर वाघा बॉर्डर पऽ रंगीन मोमबत्तियन के साथे खड़ा शांतिदूत नजर ना अइले, बाकिर बहुते पंडित ई बतावत रहले कि पाकिस्तान के कइसे दुलारल जाव अउर काहे ई भारत के हित में बा. पुरान योद्धा भी शांति के 'नया फायदा से मंत्रमुग्ध नजर अइले. करगिल युद्ध के समय कमान संभाले वाला पूर्व सेना प्रमुख जनरल वीपी मलिक बोलले, 'जरदारी के यात्रा बिल्कुल ठीक बा, काहेंकि रिश्ता में गर्माहट आइल बा. पाकिस्तान हर बात के कश्मीर से नइखे जोड़त अउर साल भर से जादा समय हो गइल जब हमनीके कवनो चीज के आईएसआई से नइखी जोड़ले.
अगर ई बात विध्वंसक होवे के हद तक खतरनाक ना होइत तऽ ई भोलापन अउर नींद ना आवे के बेमारी के दौरा हंसा-हंसा के लोटपोट कऽ देइत. पाकिस्तान के जादा 'गंभीरÓ होके भारत से रिश्ता सुधारे खातिर पुल बांधे के हो-हल्ला के बीच अइसन लागत बा कि हमनीके एगो सामान्य सवाल भुला गइल बानी जा. का पाकिस्तान के सत्ता प्रतिष्ठान खतिर भारत से दोस्ती बढ़ावल काम के बात बा? का पाकिस्तानी सेना भारत के दुश्मन के नजर से देखल बंद कऽ देले बा अउर ऊ हमनीके अइसन पड़ोसी के रूप में देखे लागल बाडऩ जेकरासाथे शांतिपूर्वक रहल जा सके?
चाहे एह बात के रउआ कवनो नजर से देखीं, दूनों सवालन के जवाब जबरदस्त 'ना ही होखी. सांच इहे बा कि जहवां तक पाकिस्तानी सेना के सवाल बा तऽ ओकरा सामने जवन परिस्थित बा, ऊ भारत के साथे सामरिक रिश्ता बनावे के मांग कऽ रहल बा. जिया उल हक के जमाना से पाकिस्तान के सत्ता प्रतिष्ठान अइसहीं बड़-बड़ अउर खोखला इशारा कइले बा, जबकि ऊ भारत के हजारों घाव देत आ रहल बा.
जादा खरा अउर खतरनाक सांच ई बा कि पाकिस्तान के सरकार 2014 तक के समय बितावल चाहतिया, जब अमेरिकी अउर नाटो फौज अफगानिस्तान से वापस जाइल शुरू करिहें. कवनो बेवकूफे होई जे ई ना समझ सकी कि ओकरा बाद का होखे वाला बा? तालिबान फेर से सत्ता में आ जाई अउर पाकिस्तान आपन पश्चिमी सीमा पऽ 'रणनीतिक ताकत हासिल कऽ लेई. तब कश्मीर में प्रतिशोध के साथे जेहादो शुरू हो जाई. अउर तबे आतंकी हमला आपन छाप छोड़े लगिहें.
अफसोस बा कि भारत में इतिहास खुद के दोहरावत रहेला अउर हमनीके कुछो नइखी सीख पावेनी. जब जिया उल हक एगो निश्चित इस्लामी रंगत के साथे तानाशाह के रूप में सत्ता संभलले, ओकरा तुरंते बाद पंजाब लपट में घिर गइल रहे. जइसहीं रूसी अफगानिस्तान से पैर खींचले, ओइसहीं कश्मीर जरे लागल रहे. अउर रउरा के लागता कि 2014 के बाद उहे कहानी फेरो ना दोहरावल जाई?
बेशक, अइसन पंडितन अउर शांतिवादियन के कमी नइखे जे एह बात पऽ जोर देता कि पाकिस्तान में लोकतंत्र अउर सिविल सोसाइटी के बढ़ावा देवे के चाहीं, काहेंकि सेना के मोकाबले लोकतांत्रिक सरकारन के झुकाव भारत के ओर जादा रहेला. ई बात भी नींद ना आवे के बेमारी अउर बेवकूफी के एगो मिसाल बा. ऊ सिविलियन जुल्फिकार अली भुट्टो ही रहलन, जे भारत अउर पाकिस्तान के बीच 1972 में भइल शिमला समझौता के माखौल उड़वले रहलन. 1990 में उनकर बेटी बेनजीर के प्रधानमंत्री रहत कश्मीर में आधिकारिक तौर पऽ जेहाद छेड़ल गइल रहे. ऊ सिविलियन नवाज शरीफ ही रहलन, जेकरा दौर में 1993 में तत्कालीन बंबई में बम धमाकाभइल. बेनजीर के सत्ता में रहला पऽ आईएसआई तालिबान के अफनागिस्तान पऽ नियंत्रण करे में 'मददÓ कइले रहल. अउर फेर, ऊ नवाज शरीफ के ही दौर रहे, जब प्रधानमंत्री अटल बिहारी वाजपेयी दोस्ती के हाथ बढ़वले अउर ओकर जवाब कारगिल में दीहल गइल. अउर ऊ शांतिप्रिय जरदारीये हउअन जेकरा सत्ता में रहला पऽ 26/11 के आतंकी घटना के अंजाम दीहल गइल रहे.
रउआ ई कह सकेनी कि पाकिस्तान के लोकतांत्रिक नेता ई मामिला में जादा कुछ करे के हालत में ना रहेले अउर सब फैसला सेना ले लेवेले. बाकिर, मुद्दा तऽ इहे बा. सेना ही फैसला करेले तऽ फेर ऊ जरदारी जइसन सिविलियंस के भारत के साथे दोस्ताना बातचीत चलावेे खातिर बढ़ावा काहें दे रहल बिया? ई बात सांचो बहुते आम हो गइल बा कि पूरा दुनिया में आतंकवाद के जड़ अउर गढ़ के रूप में पाकिस्तान के पर्दाफाश हो चुकल बा. जादा महत्वपूर्ण बात ई बिया कि पाकिस्तान के रणनीतिक सहयोगी अउर वेतनदाता अमेरिका के सब्र के बांध टूटत जा रहल बा. पिछिला साल ओसामा बिन लादेन के हत्या से साफ हो गइल कि पाकिस्तान के क्षेत्रीय संप्रभुता के अमेरिका कतई फिक्र नइखे करत. ओइसे ड्रोन हमला-जवन रोक दीहल गइल बा- कई बरिस से पाकिस्तान के संप्रभुता के माखौल उड़ावत बाडऩ. अब, अमेरिकी कांग्रेस बलोचिस्तान के स्वायत्ता पऽ चरचा करे जा रहल बा. अउर अंकल सैम सहायता राशि देवे में देरी करत नजर आ रहल बाड़े.
अमेरिकी सहायता के बिना पाकिस्तानी अर्थव्यवस्था- जवन पहिले से ही जर्जर रहे- धराशायी भी हो सकेला. सबसे भयानक बात तऽ इहे बा कि पाकिस्तान के सदाबहार दोस्त चीन भी आपन पश्चिमी प्रांतन में जिहादी हिंसा पऽ नाराजगी जतावल शुरू कऽ देले बा. अउर एहूसे जादा गंभीर बात ई बिया कि आम पाकिस्तानी नागरिकन में सेना के प्रति प्यार अउर आदर कम होत जा रहल बा, खास कऽ के एबटाबाट में पाकिस्तानी मिलिट्री एकेडमी के लगे सुरक्षित अड्डा में ओसामा के मारल गइला के बाद से. देश के भाग्य के मध्यस्थ के रूप में पाकिस्तानी सेना के वजूद दांव पऽ लाग गइल बा. इहे वजह बा कि पाकिस्तानी सेना खातिर 2014 के इंतजार करल अतना महत्वपूर्ण हो गइल बा. शांतिवादी लोग आमतौर पऽ सद्भावना नाव के बुराई से अतना अंधा हो जालन कि जब चारों तरफ चील मंडराए लागिहें तबो उनका के निर्दोष-सी कबूतरीये नजर आवेले. भारत में अइसन भावुक लोगन के कमी नइखे जे भारत अउर पाकिस्तान के रिश्ता के मामिला में उम्मीद कबो ना छोड़ेलन. बाकिर नीतिकार एही तर्ज पऽ सोचिहें तऽ भारत खतरा में पड़ जाई.
हमार इशारा भारत के असहाय प्रधानमंत्री डॉ. मनमोहन सिंह अउर उनकर अपना पाछे एगो विरासत छोड़ के जाए के इच्छा के ओर बा. अपना पहिला शासनकाल में उनका के विश्वास ना रहे कि शासन संभाले के दोसर मौका मिल सकेला अउर ऊ एगो विरासत छोड़ेे के संकल्प कऽ चुकल रहलन. एहनाते ऊ भारत-अमेरिका परमाणु करार कइलन. अविश्वास प्रस्ताव के दौरान ऊ करार ना खाली रिश्वतखोरी अउर दोसर खराबियन खातिर जिम्मेदार रहल, बलुक ओतना बेहतरीन साबित ना भइल जेतना ओकराबारे में बतावल गइल रहे. एह बेर, जब ई तय बा कि तीसर मौका ना मिली, तऽ डॉ. सिंह पाकिस्तान के साथे नया रिश्ता के विरासत छोड़के जाइल चाहत बाडऩ. एकरा में शक नइखे कि इतिहास उनका के सबसे कमजोर प्रधानमंत्री के रूप में इयाद करी. जाहिर बा कि विदेश नीति के मामिला में अइसन भूल कऽ के- जेकराके इतिहास ना भुला पाई अउर ना ही माफ करी- ऊ इ कलंक के मिटा ना सकिहें.
साथ में मयंक सिंह


text:
भारतीय सिनेमा के शुरु भइला से एक साल पहिले पैदा भइली सिनेमा के कलाकार जोहरा सहगल. जोहरा शुक्रवार के 100 बरिस के हो गइली. फिल्म नगरी के अनुभवी लोगन के कहनाम बा कि जोहरा के जीवन, ज्ञान अउर आकर्षण के प्रति उत्साह हरदम नया पीढ़ी के उकसावत रही . जोहरा के कवनो जोड़ नइखे.
फिल्म निदेशक आर. बाल्की बतवले कि हम अबहीं तक ले जेतना अउरतन से मिलनी ओकरा में जोहरा बहुते असाधारण महिला बाड़ी. अबहीं तक ले हमके मिलल सबसे बढ़िया अभिनेत्रियन में उ अनोखा बाड़ी. जोहरा बाल्की के 2007 में आइल फिल्म 'चीनी कम' में अमिताभ के 'बिंदास' मांई के रोल निभवले रहली.
साल 2008 में संयुक्त राष्ट्र जनसंख्या कोष (यूएनपीएफ)-लाडली मीडिया अवार्डस उनका के 'सदी की लाडली' के रूप में नामित कइले रहे.
अपना अभिनय के लोहा मनवावे वाली जोहरा अबहीं दिल्ली में अपना बेटी अउर मशहूर ओडिशी नर्तकी किरण सहगल के साथे रहेली. 1994 में उनका के कैंसर होखे के पता चलल , बाकिर उ एह जानलेवा बेमारी के बहादूरी से सामना कइली. जोहरा के परिवार के एगो सदस्य कहले कि उ आपन 100 वां जन्मदिन दिल्ली मे मनल . जवानी में जोहरा नृत्य खातिर बहुते लगनशील रहली. सिनेमा के साथे उनकर रिश्ता उदय शंकर के नजदीक अइला के बाद 1935 में नृत्य के चलते जुड़ल अउर उनका साथे कई साल तक ले काम कइली. बाद में जोहरा अलमोरा में नृत्य के मास्टर बनि के गइली, जहवां उनकर मुलाकात पेंटर, नर्तक कमलेश्वर सहगल से भइल अउर दूनों बियाह कइ लेहले.
मजेदार बात ई बा कि जोहरा बॉलीवुड के मसहूर कपूर परिवार के चार पीढ़ियन पृथ्वीराज कपूर से लेके रणबीर कपूर के साथे काम कइले बाड़ी. उनकर उमर आजुओ उनका जोस पऽ भारी नइखे पड़ल.
जोहरा के खास तौर से 'भाजी ऑन द बीच' (1992), 'हम दिल दे चुके सनम' (1999), 'बेंड इट लाइक बेकहम' (2002), 'दिल से..'(1998) अउर 'चीनी कम' (2007) जइसन फिल्मन में जौहर देखावे खातिर जानल जाला.
उ पहिली भारतीय हई जेकरा के सबसे पहिले अंतर्राष्ट्रीय मंच के अनुभव मिलल. उ 1960 के दसक में रूडयार्ड किपलिंग के 'द रेस्कयू ऑफ प्लूफ्लेस' में काम कइले रहली.


text:
छत्तीसगढ़ के अपहृत जिलाधिकारी एलेक्स पाल मेनन के छोड़ावे खातिर नक्सलियन के बीचवई अउर राज्य सरकार के वार्ताकारन के बीच रविवार रात भइल बातचीत बेनतीजा रहल. एगो अधिकारी के मोताबिक दूनों पक्ष के बीचवईयन के बीच बातचीत करीब चार घंटा तक ले चलल. नक्सलियन के बीचवई हैदराबाद के प्रोफेसर जी. हरगोपाल अउर भारतीय प्रशासनिक सेवा (आईएएस) के पूर्व अधिकारी बी.डी. शर्मा राज्य सरकार के बीचवई मध्य प्रदेश के पूर्व मुख्य सचिव निर्मला बुच अउर राज्य के पूर्व मुख्य सचिव एस.के. मिश्रा के साथे नक्सलियन के मांग पऽ चर्चा कइले. बाकिर कवनो आम सहमति ना बनल आ बैठक सबेरे करे के निर्णय भइल.
एकरा से पहिले नक्सलियन के बीचवई हरगोपाल अउरी बी.डी. शर्मा शनिवार के जंगल में नक्सलियन से मिले गइल रहलन . हालांकि, नक्सलियन से बातचीत के बारे में बतावे से मना कइ देहलन. खाली एतने कहलन कि जिलाधिकारी सुरक्षित बाड़न.


text:
शिवपूजन सहाय के पाती अन्नपूर्णानंद वर्मा के नामे
मार्च 17, 2012 12:32
जी पी श्रीवास्तव के हिंदी हास्य के पितामह के रूप में जानल जाला तऽ अन्नपूर्णानंद के एह विधा के पाल-पोस के बड़ा करे वाला. उनका हिंदी के मार्कट्वेन भी कहल जाला. 'मगन रहु चोला', 'मेरी हजामत', 'महाकवि चच्चा', 'मिसिर जी' जइसन कइगो महत्वपूर्ण किताब हिंदी साहित्य के उनकर देन बाड़ी स. समकालीन महान लेखकन से उनकर पत्र-व्यवहार होत रहल रहे. उनकर एगो चर्चित किताब 'मंगल मोद' पढ़ला के बाद आपन अनूठा भाषा शैली खातिर मशहूर लेखक शिवपूजन सहाय के लिखल गइल ई पाती एहिजा दीहल जा रहल बिया, जवन एह बात के तस्दीक करेले कि अन्नपूर्णानंद जी विधा पऽ केतना पकड़ राखत रहन.
मान्यवर वर्मा जी,
किताब हम पूरा पढ़ गइनी. शुरू करे में देर जरूर भइल बाकिर इंतजार के मजा भी खूब आइल. अइसन कि अबहीं तक चल रहल बा अउर आगे भी लंबा समय तक आवत रही. मजा होखे तऽ अइसन होखे. ना जाने कब के मजा लूट के रखले रहनी रउआ जवन दूनो हाथ से लूटावे पऽ भी लूटे वालन के लोभ कम ना भइल. कसम बा रउआ के, बकौल मियां खैराती खां, पंच मकार पूरा करीं जल्दी.
हम तऽ कहब कि पंचदश मकार के सृष्टि कऽ डालीं. रउआ सांच में हिंदी में हास्य रस के मास्टर बानी. कई जगह हंसत-हंसत लोट-पोट हो गइनी. गजब लिखेनी रउआ. हम अगर दौलतमंद होती अउर साथ ही दिलदार भी, तऽ रउआ के एकांत कोठरी में आनंद से रख के सिर्फ एही तरे के किताब लिखववती. रोज एगो नया चीज लिखवा के पढ़ती अउर जिनगी के आनंद लुटती. हार्दिक बधाई बा एह शानदार सफलता पऽ.
मान्यवर वर्मा जी ! किताब पऽ अगर दिल के सब भाव लिखी तऽ रउआ अतिश्योक्ति समझब. बस अतने. श्री परिपूर्णनंद से कहब कि उनकर किताब मलबा के भीतर से निकलल बिया. कामचलाऊ बिया. जल्दिए छपी. बहुत बढिय़ा संस्करण निकली. हम ओकरा रिवाइज कऽ रहल बानी. श्री सर्वदानंद जी के उपन्यास बहुत नीक लागल.
'बालक' मिलत होइहें.
राउर
शिवपूजन सहाय
Previous Story
Next Story


text:
प्रधानमंत्री मनमोहन सिंह असम में भइल नौका हादसा में मरल लोगन के परिजन के दू-दू लाख के मुआवजा राशि देवे के घोषणा कइले. सोमवार के भइल एह हादसा में कम से कम सौ लोग मरल बाड़न.
सर्वोच्च न्यायालय मंगलवार के कहलस कि सशस्त्र बल विशेष शक्तियां अधिनियम (एएफएसपीए) के तहत आवे वाला इलाका में तैनात, अत्याचार के आरोप के सामना करत सैनिकन के खिलाफ फौजदारी अदालत सुनवाई ना कइ सकेले.
समस्तीपुर में एगो वकील के कथित तौर पऽ गलत मुकदमा में फंसावे अउर ओकर गिरफ्तारी के विरोध में बिहार के वकील दू मई के न्यायालय के कार्य के एक दिन खातिर बहिष्कार करिहें.
बिहार में पश्चिम चम्पारण जिला के बलथर में एगो घर से पुलिस रविवार रात 105 किलो चरस बरामद कइले बिया. एह मामिला में एगो आदमी अउरी ओकर दूगो बेटन के गिरफ्तार कइल गइल बा. बरामद चरस के कीमत अंतर्राष्ट्रीय बाजार में करीब 10 करोड़ रुपया होखे के अनुमान बा.
पश्चिम बंगाल में हावड़ा के एगो गांव में आकास से बिजली गिरला से कम से कम 10 लोगन के जान चलि गइल. अउरी 10 लोग गम्भीर रूप से घाही हो गइले.
बिहार के भागलपुर में शनिवार के तीन गो गाडि़यन के टक्कर में चार लोगन के मौत हो गइल. खदरा गांव के समीप तेज जा रहल बस दूगो ऑटो रिक्शा में टक्कर मार देहलस , जेकरा से ऑटो में सवार चार लोगन के मौत हो गइल.
पटना के पंडारक थाना क्षेत्र में शुक्रवार रात मोबाइल चार्ज करत समय बिजली के सम्पर्क में आ गइला से एगो महिला अउर ओकर दूगो बच्चन के जान चल गइल.
बीजिंग ओलम्पिक में कांस्य पदक जीते वाले भारतीय पहलवान सुशील कुमार शुक्रवार के साल 2012 में होखे वाला लंदन ओलम्पिक खेल खातिर टिकट मिल गइल बा.
भारत के सर्वोच्च न्यायालय के वरिष्ठ न्यायाधीश दलवीर भंडारी शुक्रवार ds अंतर्राष्ट्रीय न्यायालय खातिर चुनल गइलन. ई संयुक्त राष्ट्र के प्राथमिक न्यायिक निकाय बा जेकरा के विश्व न्यायालय के रूप में जानल जाला.
इंटरनेशनल सोसायटी फॉर वेलफेयर एंड सोलिडेरिटी आ बिहार फाउनडेशन मिली के रियाद में बिहार दिवस के आयोजन कइलस. एह समारोह में गरीब छात्रन के आईआईटी प्रवेश परीक्षा खातिर मुफ्त तैयारी करावे वाली सुपर-30 कोचिंग के आनंद कुमार कहले कि भारत के उन्नति में बिहारियन के बहुते योगदान बा.
संत आसाराम बापू के मुसकिल बढ़ सकेले. उत्तर प्रदेश के भदोही में उनकरा खिलाफ एगो टीवी पत्रकार से मारपीट करे के आरोप में मामिला दर्ज कइल गइल बा.
बिहार के अररिया में घर में घुसी के एगो दादी अउरी ओकरा पोता के चाकू घोंपी के हत्या कइ दीहल गइल. ए मामिला में एगो आदमी के गिरफ्तार कइल गइल बा. फागकोहलिया क्षेत्र के रहे वाली पार्वती देवी अउर उनका 18 साल के पोता छोटू के शुक्रवार फजीरे चाकू घोंपी के हत्या कइ दीहल गइल.
पनरहवां अम्बिका प्रसाद दिव्य पुरस्कार अमेरिका के सुधा ओम ढींगरा के कहानी संग्रह ''कौन सी ज़मीन अपनी'' अउर कनाडा से निकले वाली पत्रिका ''हिन्दी चेतना'' के मुख्य सम्पादक श्याम त्रिपाठी के श्रेष्ठ संपादन खातिर अम्बिका प्रसाद दिव्य रजत अलंकरण देवे के घोषणा भइल बा.
केंद्र सरकार गरीब परिवारन के 6 से 14 साल के बच्चन खातिर जहवां शिक्षा के मुफ्त व्यवस्था कइले बिया . ओहिजा उत्तर प्रदेश में बच्चन के 'ब' से 'बम' अउर 'च' से 'चाकू' के वर्णमाला सिखावल जा रहल बा. एकरा अलावा आठवीं के एगो किताब में देश के तिरंगा झंडा के रंग में उलटफेर के गलती हो गइल बा.
सिडनी में होखे वाला विश्व प्रौद्योगिकी प्रतियोगिता के आखिरी चरण में भारत के प्रतिनिधित्व करे के मौका पटना के बिड़ला इंस्टीट्यूट ऑफ टेक्नालॉजी के एगो दल के मिलल बा.


text:
आज अखबार खोललीं त गिनती में बाघन के संख्या बढ़ गइल रहे. जान के जइसे जान आइल. केतना अजब लागत बा, काल्ह तक देखल गिद्धन के अलोपित हो गइल. कठफोड़वा के पेड़ के तना प सट के 'टिर्र-टिर्र' कइल, फेर देरी ले लमहर ठोढ़ से 'ठक्-ठक्क' करत ओके फोड़ल.
मीडिया में पर्यावरण प बड़ चिन्ता लउकेला. एने चिडिय़ा -घर में लगातार दूगो भालुअन के मरे के खबर पढ़ले रहीं. जिराफ बच्चा देवे वाली बिया, एह से बालू बिछावल जा रहल बा ओकरा केज में. ओकरा पहिलका बच्चा के बचावल ना सकल रहे. शेर के घर में ए.सी. चिता के दुआर प फुहारा. स्कूलन में त छोट-छोट लइकन से नारा लगवावल जाला 'पेड़ लगाओ-जीव बचाओ.'
पूछल जा सकेला पेड़ कटवले काहें जात बा? के कटवावत बा पेड़? बात बहुत दूर ले जाई. जंगल में अफसरन से मिल के ठेकेदारन के चोरी-चोरी पेड़ काटल का सरकार नइखे जानत. कह सकिलें, सरकार के जमीन चाहीं, कल-कारखाना लगावे खातिर. शहर में अब कहां बा एतना जमीन? फेर लोहा, तांबा, अल्मुनिया के रूप में जवन खनिज दबल बा आदिवासी क्षेत्रन में, बिना ओकरा के निकलले विकास कइसे होई? सरकार के पेड़ कटवावल एही से मजबूरी बा. ठीक बा, बाकी जे तीन सौ ,चार सौ बरिस से रहत आइल बा जंगल में, तेंदु-पत्ता आ जड़ी-बूटी बेच के गुजारा कइल जेकर जिनगी बा, ओह गरीबन के सरकार मुआवजा दी. कतहीं बसाई कल-कारखाना खुलले प कामों मिल सकेला. बाकी तत्काल त मजबूरी बा. संविधान में लिखल बा, अइसन जमीन जरुरत पड़ले प उचित मुआवजा देके सरकार अपने कब्जा में ले सकेले.
बाकी संविधान में आदीवासियन के जमीन लेवे के मनाहियो त बा. उजारल आसान बा केतना के, कहां बसवलस सरकार. के जवाब दी? टेहरी बान्ह के उजारल, उड़ीसा के जंगल से भगावल लोग छिछियात फिरता, केहू माई-बाप आ पुछवारे नइखे. ऊपर से सलवा-जुडूम बना के सरकार ओकरे भाई-बंधु से ओकरा के मरवावत बिया. सुरक्षा के नाम प ग्रीन हंट अपरेशन. फौज के नाम स्कॉर्पियन आ कोबरा. देस के मूलवासियन के साथे अइसन बेवहार? रुइयो एक हदे ले दबेले, फेर त विस्फोटे होई.
अकेले में इतिहास के पन्ना खुले लागल. अंग्रेज स जवन जमीन के बंदोबस्ती हमरा पुरखन के नाम कइलन, दरअसल ओकरा पाछे रैयतन प एगो मालिक बहाल कइल रहे, जवना में आसानी से टैक्स-वसूली के काम होत रहे आ जमीनदार बिचौलिया के मार्फत अंग्रेजन के खजाना में पइसा पहुंचत रहे. बदला में मालिक रैयतन से चाहे जेतना बेगारी करावे मारे पिटे, बहु-बेटी के इज्जत से खेलवाड़ करे. आज जमीन के असमान बंटवारा एकरे नतीजा बा कुछे लोग के गांवन में ढेरहन जमीन, बाकी टोला के टोला कमतर. हमरो दादा अइसने जमींदार रहन. उनके रायबहादुर के उपाधि मिलल रहे. बाबूजी, दादो से हुसियार निकललें. बिहार के गांव में अब अधिका जमीन ना बढ़ सकत रहे, एह से जंगलात कावर रोख कइलन.फेर त कोइला-खदान के ठेकेदारी, ट्रक के ट्रक एह करिया पाथर के हेरा-फेरी से टाल-भर सोना उगाहल गइल. धनबाद में सैकडऩ बिगहा जमीन औने-पौने दाम में दखल कइलन. भलहीं सरउ जंगली लोग पीठ के पाछे गारी देवस. 'दिक्कू' 'दिकदारी देवे वाला' कह के बहरवांसू समुझस, बाकी आज परिवार चानी काटता. छोट-मोट राजा बानीं हमनी के. ईहे आदिवासी अपने जमीन के जोतत हमनी के सेवा में लागल रहेलन स , केतना ठाट बा एह पिछड़ल इलाका में.
एगो लइका बा पढ़-लिख के फारेस्ट अफसर के जगहीं प लाग गइल बा. जंगबहादुर बाबू जइसे कोइला मंत्री भइलन, पैरवी के लौ बइठ गइल. ऊहो करतन कइसे ना? हमरे क्षेत्र से खड़ा होलन. हमरा मातहत के जंगलियन के वोट के गारंटी रहेला. जब अइहन, मुर्गा-मीट, देशी-विदेशी के साथे रातो खातिर इंतजाम. कहेलन-जंगली छोकडिय़न के टेस्टे अलगे होला. राकेश विदेशी सुभाव के बाडऩ. उनकर जंगल काट के शहर बसावल जाता. प्लेन्ड वे में बसावल जाई ई शहर. मार्केट, मैदान, पार्क आ बड़का-बड़का मकान जेके अपार्टमेन्ट आ डूप्लेक्स कहल जाला, होई ओह में. एह में रही मॉल्स, मेट्रो, फ्लाईओवर्स आ जाने का-का दो. सरकार, सब वी.आई.पी. लोगन के एलॉट कर रहल बिया प्लाट. ऊ त जंगल के अफसर गुने इनको के मिला के रखल जरुरी रहे, एही से इनको एगो टुकड़ा मिल गइल बा जमीन. अबहीं टेम्परोरी फ्लैट बना लेले बाडऩ.
पोता के छठिहार में गइल रहीं त पुछलीं-'ठीक बा नू' कहलन सेंट-परसेंट. पॉश कालोनी बनी, आगहूं एजा स्वीट्जरलैण्ड रही डैडी. एकदम हेल्दी ऐटमोसफेयर. मन में कहलीं- रहो काहे ना. छोट-छोट पहाड़ बा. पहाड़ी नदी बहत बाड़ीं स. थोड़ के दूर गइले प जंगलात शुरु हो जाला. बाकी सांप बहुत निकलत बाडऩ स. राति के कैंपस के बहरे मत जाइब. जंगल में रहे वाला देहाती मनई घूमे के खेयाल से सांझ के थोड़े आगे बढ़ गइलीं, ठंडा-ठंडा हवा चलत रहे. पहाड़ से पानी गिरे के अवाज नगीचे बुझात रहे. लोमड़ी सियार साथे कुछ अउर जनावरन के चें-चां. चान आसमान में जइसे खिलखिलात होखे. तरे कोलतार के सड़क प दूगो मोट रस्सी चमकत बुझाइल, दूनों खड़ा हो जा स फेर धबाक से गिर जा स. समुझत देरी ना लागल कि नाग-नागिन जोट खेलताडऩ स. सुनले रहीं, अइसन में ओकनी के देखले खतरनाक होले, छेड़ल आ मारे के कोसिस त अपने मउअत के नेवता देवल ह. लइकाई के पढ़ल-सुनल एक प एक खिस्सा इयाद पड़े लागल. एक जना अइसने जोड़ा में से नाग के मार देलन. नागिन उनकर फोटो आंखि में उतार लेलस फेर त आदमियन के छोंज में सुतलो प उनका के चिन्हिए त लेलक आ दे हबक्का, झड़ाई-फुकाई होत रह गइल. आखिर में मुंह से गाज फेंक के मर गइलन.
पंचतंत्र के एगो कहानी आजु के बजारु सोंच खातिर कइसन सटीक उदाहरण बा. एगो पंडित जंगल के कवनो नाग के रोज दूध ले जा के पिआवस. बदला में ऊ बिल में से एगो सोना के सिक्का ले आके ब्राह्मण देवता के आगा रख देवे. ब्राह्मण के कुछ दिन ला कहीं जाए के भइल. ऊ बेटा के समुझवलन- नागे के देला से आपन घर चलता. तू ले जाए में नागा मत करिह. बेटवा एक-दू दिन दूध नाग के पिअवलक त फेर सोचलस, ई रोज-रोज के बखेरा से अच्छा बा, एके बेर सब पइसवे हासिल क लीं.
ऊ दोसरा दिने लाठी लेले गइल, साथ में बिल कोड़े के खुरपी आ कुदार. जइसे नाग निकललन, भरपूर वार क बइठल, नागो सचेत रहे घूम के काटिए लेलक. ओहिजे बेटा राम ढेर हो गइलन.
हमार नाग-नागिन अब जमीन प रहस. एगो फन कढ़ले चार फिट मुंह उठवले रहे. दोसर इत्मिनान से ओकरा देह प लोटात रहे. ई बुझाला नागिन होई, जवन नाग के छत्र-छाया में बेपरवाह रहे.
हम पुछलीं आदमी के रास्ता प काहें सांप. कहलक-हमनी के रास्ता प तोहन लोग बाड़. हम कहलीं- इहां त हमार घर बा, तू जंगल जा, ऊ कहलक घर त तोहरा से पहिले इहां हमार रहे. उल्टे हमहीं चल जाई? अउर का तू लोग जंगलों में हमनी के चैन से जिए देब. हमनी के घर त घर, परिवार तक नाश करे प लागल बाड़ तोहनी के. हमनियो सोच लेले बानीं. लड़े के अलावा कवनो राह नइखे. आखिर जे मरी, ऊ का ना करी.
दरअसल हमरा ठकमुड़की लाग गइल रहे. पलक झपकते ऊ दूनो काट सकत रहस. हम ना भागे के हालत में रहीं ना कटला प नगिचे कवनो दवा-दारु के इन्तेजाम रहे. हमरा आंखि मुर्दाए लागल. लागे लागल अब देह प कुछ सुहुर-सुहुर चढ़ी आ एगो गोड़ छान ली, दोसरका मांस में जहरीला दांत धंसा दी.
ओठ बुदबुदात रहे- असख्य होलन सांप. शहर में रहे के उनका कवनो अधिकार नइखे. ओने सांप थुथुन हिलावत रहे, जइसे कहत होखे-वाह रे सभ्य आदमी आपना आराम खातिर कमजोर के दबावत जा, भगावत जा, उनकर चीज दखलिआवत जा. खाली एही से कि तू लोग अपना सवारथ में एक हो गइल बाड़ जबकि बाड़ गिनती में थोड़ आ कमजोर जादे होइयो के एकवट नइखे. बाकी जेह दिन मिल के जोर लगाई, ओहीं दिन तोहनी के दुरदिन आ जाई. जा आज चेता के छोड़ देत बानीं. बुझाता गांव से आइल बाड़. एह से तनी इंसानियत बाचल बा तोहरा में. जे जुरते हमनी प वार ना करे ओह प हमनियो के मुंह ना उठे. शहरी त मारे के उतजोग में लाग जइतन स. आ हमनियो के काटे के अलावा कवनो दोसर चारा ना रहि जात. तू लोग अपने जात भाई क ना भइल त हमनी के होइब.
मोबाइल बाज उठल. नागिन फिलिम के रिंग टोन रहे. हमार तन्द्रा टुटल, होस आइल त सांप जंगलात कावर सरक गइल रह स. बाकी बेहोशी में ओकनी से कइल बात हमरा बिसरल ना रहे. स्वीच ऑन कइलीं. मोबाइल प सरकारी प्रचार आवत रहे घर के आंगन आ छते प बर्तन में दाना पानी राख देवे के आदत डालीं. ना त आवेवाला दिन में आपन कउआ आ गौरइयो खाली किताब में रह जइहंन स, आंख के सोभा ना......


text:
नेम प्लीज?
एतवारू.
सन ऑफ....?
सनीचर.
का नाम बताया आपने सनी...
पर इधर को तो सम अदर थिंग लिखा है.
कउवा अइसन टहकार रंग वाला मुंह प पावडर लभेरले, गाल प आपन टहकार अंजुरी ठेकवले, सामने वाला काउन्टर के झंझरी से झांकत बाबू जब आपन चिहाइल पपनी उठवले त एतवारू जी भी अकबका के आंखि मलकावे लगले.
पएंट कमीज, जीन जर्सी चमकावत भांजत ओह अंग्रेजी स्कूल के हाता में सेंट महकावत लोगन के बीच में पयजामा कुरता पहिरले वइसहीं ऊ अपना के ऊल्हा भ गइल मान चुकल रहलन. उपर से ई थाना लेखा जिरह. उनका कुछो बुझात ना रहे कि ई सब का पूछल जा रहल बा.
बाकिर उनका अपना नौनिहाल प भरोसा रहे. उनकर नजर आशा के ओह किरन प झुकि गइल. नौनिहाल जी उनका बगल में अपना बपसी के कुरता पकड़ले खाकी नेकर में चरखाना के कमीज आधा खोंसले आधा पताखा लेखा फहरवले, कड़ुआ तेल से सनाइल आपन कोंहड़ा लेखा मुंडी उठा के मेला के भीड़ में भुलाइल बाछा लेखा चावा प खड़ा होके पता ना केने तिकवत रहलन.
का दादा. कतना त तैयारी कइ के एह अंग्रेजी स्कूल में नाव लिखावे ले आइल बानी.
का मालिक?
अभी त ई रजिस्ट्रेशन के डेहरी ह. अभी त बाकी दूसर चीज अउर बाप मतारी के इंटरव्यू बाकिए बा.
अरे साहब, लड़का क ा नाम बोलिए ना?
ओ त रउआ अइसन कहीं ना. असल में आजतक त लोग हमरे से नाव पूछत रहन आ हम खट से आपन नाम बतावत रही... हैं त लइका के नाम सोमचंद्र.
फादर्स नेम?
एतवारू.
का महाराज?
अरे किसी का त फुल नेम बोलिए ना भाई.
अटक जाते हैं बीच में... हवाई?
एतवारू सोचतारे. नक्शा त अइसन तामझाम वाला खिचाइल बा कि ए स्कूल के सब पढ़वैया अरूण नेहरू हो जइहें.
स्कूल के बाबू फेर टोकता, हम आपके लिए ही तो चेक चाक कर रहे है. ताकि अधूरा फार्म रिजेक्ट ना हो जाए...
ठीक ह भाई, ठीक ह बतावत बानी बाकिर अब नाम जवन होखे तवने नू कहीं, अब ई चाहे फूल होखे चाहे हाफ.
अबकी ऊ बाबू आपन कलम सामने के फार्म प पटक देले. आपन पातर सुराहीदार गर्दन अकड़ा के तनी तिरछिया के जब कनखी मरले त...
राउर का मतलब बा ए हाकिम? तनी खोखी खखार के कहीं ना. एतवारू जी के बुझाइल का जाने कवनो दस्तूरी...
बाबू के आंखि तनकी सा उलट गइल आ आवाजो तनी तेज हो गइल,
अजब आदमी हैं साहब? अरे आपन बच्चा का और अपना नाम बताइए ना फुल.
झट से एतवारू के मुंह से तनी तेजे बोली निकलल,
त लिखीं न मिस्टर सोम चंद्र सन ऑफ मिस्टर एतवारू.
ठहाका खैनी के पीक लेखा छितरा गइल. प भीतर से जादे बाहर. एतवारू के लागल कि मुंह प प कवनो माछी हग देले बिया.
मउरइला मन से आपन चाकर लिलार सोझा के जंगला से सटा देले आ पांच बरिस बाद आपन मोहल्ला में ओट मांगे आइल नेता के बेशर्म मुस्की पहिर के अपना मा$तृ भाषा के सागर में केनियो लुकाइल छिपल कोना में ढिमलाइल एगो मोती झंझरी मुंही फेंक मरले.
अधभेसर...
व्हाट बोले?
बाबू छनकल, कवनो गारी ह का?
बाकि एतवारू के लागल कि उनका मुंह प के माछी हट गइल बिया.
अरे हाकिम हम आपन जाति धरम भगवान के गोहरावत रहनी.
वही तो हम भी पूछ रहे हंै तब से.
आपका टाइटल...
ओ, बाकिर हमार कवनो टाइटिल नइखे...
याद कीजिए...
कोई तो होगा?
समथिंग लाइक एतवारू सिंह?
ऑर एतवारू खान? अदरवाइज एतवारू फर्नान्डीज एटेसेट्र,
एटेसेट्र...
ना एकदम ना.
तब कइसे होगा भाई? - सामने के बाबू आपन कलम के फेर से धई के कुर्सी पर एने ओने कसमसाए लगले-
और आप तो रिलीजन वाला भी खाना खाली ही छोड़े रखे हैं. आप जैसे 10 लोग रोज आ जाएं तब तो कल्याणे हो जाए...
काहें रउआ रगड़घिस कइले बानी महाराज? एह देश में लइका के एडमिशन में देश धरम के कवन काम?
पढ़ाई लइका करी कि लइका के धरम अरू जाति?
लाइन में एतवारू जी के पीछे खड़ा जीन आ जाकिट पहिरले, भौहन के बीच में लाल टीका सटले एगो नवही से अब आपन बारी में देरी होत देख के ना ठटाइल त मुंह में के पान बगलिया के समझावे शुरू कइले...
अरे भाई, एमें बहस के कवन बात बा. मान ल काल्हु के लइका हनुमान जी ना करसु मर मरा गइल, दंगा टंगा में, त कइसे बुझाई कि रउआ कवन जाति आ धरम के रहनी हा?
कम से कम ई जानकारी रही त ओकरा जाति-धरम वाला दोसरा जाति-धरम वाला से बदला त ले लिहें.
फेर ई ओटे के लेली. इहो बराबरे होता कि अब केहू जाति धरम वाला नाम ना रही त पत्रकारन के कतना जहमत उठावे के परी?
अबहीं त फट से अखबार में निकल जाता कि यादव हतना वोट, हरिजन, अल्पसंख्यक, अलाना फलाना हतना हतना वोट फलाना कांस्टिचुएन्सी में. ओटर लिस्ट के चीर फाड़ के सब पार्टियो के टिकट बांटे में सुभीता होता.
आ सबसे बड़ बात त ई कि जाति-धरम के पता रहला से एगो सेक्यूरिटी मिल जाला, ओह जाति धरम के 10-20 लोग साथे हो जाला आ मार-पीट से ले के परीक्षा पास करे खातिर नकल करे तक साथ निभावेला.
अब रउआ त सब कलकुलेशने चउपट करे प लागल बानी. उनका पीछा खाड़ एगो दाढ़ी वाला आ जंगला के भीतर बइठल गला में क्रास लटकवले ऊ बाबू हुंकारी भरले लोग.
बाकिर एतवारू के सांस पता ना काहे जोर-जोर से चले लागल. मुंह लाल हो गइल. बाकि गते से कहले.
जानत बानी? हमार दादा काका कालेलकर के चेला रहले?
पान खात नवहीं के पीछा खड़ा भइल एगो अरू नवही बोलले.
ई कवना सन में टेस्ट खेलल रहले?
गावस्कर से सीनियर रहले कि संगी साथी?
कहीं तेंदुलकर के बड़ भाई त ना रहले, पीछे से एक जना बोलले.
अब एकरा बाद के बात त कथे नू बुझाई. एतवारू जी एक बार अरू आपन मुंडी झंझरी में सटा के पता ना केकरा प चिचिअइले-
लिखहीं के बा त लिखीं, हमार धरम ह कठमउग.
ह्वाट इज दिस?
ई कवन चिडिय़ा के नाम ह?
कोई नया धर्म? कोई नया जाति?
एस्सर, अभी काभारतवासी जवन धरम मानता ओही धरम है ई.
मउग ओकरा के कहल जाला, जेकरा अपना करनी प लाज होखे. अउर कठमउग, जेकरा कवनो लाज ना.
लिखीं. लिखीं. हम का मय देश से अलग बानी?
भीतर के बाबू कठपुतरी लेखा स्टेचू हो गइल रहले. बाहर के लोग के चेहरा फोटो लेखा टंगा गइल रहे.
छने भर बाद अपना ललन जी के हाथ धइले एतवारूजी जल्दी-जल्दी स्कूल के गेट से बाहर निकलत रहले अउर भुनभुनात रहले, जो रे ससुर. तोरा करम में जिनगी भर सोमरूए बनके जीयल लिखल बा...
बाकिर सोमचंद्र जी पाकिटमारी के सजा में पांच बरिस जेल काटि के दयालु जज के किरिपा से छूटल अभागत, बिना मोआर के कैदी लेखा चकचकाइल बपसी के डेग से डेग मिला के चले के कोशिश में डगरी लेखा डगरत चलत जात रहलन.


text:
– जयंती पांडेय अपना देश में मेहरारू जात हमेशा खतरा में रहेले. पहिले बंगाल में कवनो खतरा ना रहे पर अब त इहों खतरा बढ़ि गइल बा. अपना देस के मेहररूअन के समय-समय पर अनेकानेक दुश्मन से सामना होत रहेला … Continue reading →
– जयंती पांडेय रामचेला बाबा लस्टमानंद से सवचले, हो बाबा आज कल पुलिस सुधार पर बड़ा चर्चा बा. कभी सुनले रहनी कि सिपाही के मुरइठा देखि के बड़े बड़े लोगन के पैंट खराब हो जात रहे. आजुओ काल पुलिस के … Continue reading →
– जयंती पांडेय राहुल गांधी अपना चुनाव प्रचार में कई हाली कहले कि गांव के विकास के खातिर जवन रुपिया आवे ला तवना में से दसे पइसा मिले ला बाकी गायब हो जाला. काफी सोचला पर ई पता ना चलल … Continue reading →
– जयंती पांडेय ‘एगो कहावत बा कि पाकिट में दाम नइखे तऽ राउर कवनो मान नइखे। गांव में कहल जाला कि मरद के मरद रुपिया हऽ ना तऽ सब मरद के मर्दानगी बेकार. काल कई जगहि चुनाव के रिजल्ट आइल. … Continue reading →
– जयंती पांडेय शरम कहीं चाहे लाज, इहो कतना तरहि के होला. अबही हालही के बाति ह कि अमरीका गोंड़ के बेटी दरोगा राय के बेटा संगे भाग गइल. अब अमरीका गोंड़ कइसे लाजे मुंह देखइहें. अइसहीं राष्ट्रीय शर्मो तरह- … Continue reading →
– जयंती पांडेय बड़ा ढेर दिन के बाद रमचेलवा फेरू लउकल. रमचेलवा के संगे-संगे दो-चार जाना अउर रहलें. बुझाइल कि रमचेलवा ए घरी नेतागीरी करे लागल बा. बाकी अपना गुरु लस्टमानंद के देख के रमचेलवा मानो गोड़े पर ढह पड़ल. … Continue reading →
– जयंती पांडेय भोजपुरी सिनेमा बनावे वाले लोगन पर भोजपुरी के बिगाड़े के इलजाम बड़ा तगड़े लागेला. सचहूं भोजपुरिया सिनेमा में पता ना कहवां- कहवां के ड्रेस पहिना दिहल जाला अउर गजबे भाषा में कलाकार बतियावेला लोग. भोजपुरी के मिठास … Continue reading →
– जयंती पांडेय आज करप्शन के नांव पर बड़ा हल्ला बा. ई हल्ला उहे लोग हो-हल्ला मचा रहल बा, जेकरा करप्ट होखे के मौका ना मिलल. जसहीं मौका मिली, ऊ आपन ओठ सी लिहें. ई रीति जमाना से स चलि … Continue reading →
– जयंती पांडेय बाबा लस्टमानंद अबकी चुनाव में खड़ा होखे के फैसला कऽ लेहले बाड़े आ ओकरा खातिर रणनीति बनावे में जुटल बाड़े. अब उनका खेलाफ बड़का दल के बड़ बड़ नेता खड़ा बा लोग आ ओकरा पर से अण्णा … Continue reading →
– जयंती पांडेय बाबा लस्टमानंद एगो अखबार में छपवावे खातिर लोकपाल पर एगो लेख लिखले. लेख का रहे एकदम से तमाशा रहे. ऊ लिखले कि लोकपाल एगो अइसन फल हऽ जे ईमानदारन के मीठ आ बेईमानन के खट लागेला. जनता … Continue reading →
– जयंती पांडेय बाबा लस्टमानंद कहले रामचेला से कि गाय आ चाय में का फरक बा. फरक तऽ ना बुझाइल बाकी बुड़बक अस मुंह बा के लगले तिकवे एने ओने. फेर सांस ले के कहले कि हमरा तऽ मालूम नइखे … Continue reading →
– जयंती पांडेय हमरा देश में तरह – तरह के दंगल होला. कहीं लईकन के त कहीं साढ़न के आ कहीं पहलवानन के. लेकिन अबले केहु अनशन के दंगल ना सुनले होखी. लेकिन अपना देश में ई होला. एकर जे … Continue reading →
– जयंती पांडेय बेचारा बेईमान लोग बड़ा परसान बा रामचेला. ससुरा ईमानदार लोग ऊ लोग के बड़ा परसान करऽ ता. केहु धरना दे ताऽ, केहु प्रदर्शन करऽ ता आ केहु तऽ अनशन पर बईठ जा ताऽ. बईमान लोग परसान हो … Continue reading →
– जयंती पांडेय जान जा भाई रामचेला, अब त शिक्षा जइसन पुण्य कामो धंधा बनत जा ता. जब से सेठ साहूकार लोग के ई बुझाइल कि पढ़ा के बड़हन आदमी बनावे के सपना बेचल जा सकेला तबसे ऊ लोग शिक्षा … Continue reading →
– जयंती पांडेय आजु करप्शन के नांव पर उहे लोग हो-हल्ला मचा रहल बा, जेकरा करप्ट होखे के मौका ना मिलल. जसहीं मौका मिली, ऊ आपन ओठ सी लिहें. ई रीति जमाना से स चलि आ रहल बिया. लोग भ्रष्टाचार … Continue reading →


text:
amit pratapM.D AZAZ AHAMAD SIDDIQUImukul singhpoojaSURAJ Not a member yet! Join Now
भोजपुरी फिलिम सत्यमेव जयते के प्रदर्शन क बाधा अब दूर हो गइल ह। मुंबई क एक अदालत तीन महीने तक चलल लम्बी न्यायिक प्रक्रिया के बाद फिलिम क टायटल के खिलाफ दायर याचिका के खारिज कर देहलस अऊर फिलिम क प्रदर्शन क अनुमति दे देहलस। उल्लेखनीय ह की श्रीमती रमा देवी प्रोडक्शन क बैनर तले निर्माता अनिल सिंह अऊर निर्देशक बबलू सोनी क फिल्म गत नौ जुलाई के बिहार में रिलीज़ भईल रहल। फिलिम के सभी ज़रूरी प्रमाण पत्र हासिल रहल। पर अगले दिन एक फिलिम निर्माता सत्यमेव जयते के टायटल के अपना बतवलन अऊर अदालत में याचिका दायर कर देहलन।
अदालत याचिका पर सुनवाई पूरी होखे तक फिलिम क प्रदर्शन पर रोक लगा देहलस, जेहके कारण सत्यमेव जयते के सिनेमाघर से हटावे के पड़ल। इ अदालती कार्यवाही से फिलिम क निर्माता के काफी नुकसान उठावे के पड़ल। आखिरकार न्यायालय सत्यमेव जयते के राहत देहलस अऊर फिलिम के प्रदर्शन क अनुमति दे देहलस्। अदालत क इ निर्णय पर प्रतिक्रिया व्यक्त करत निर्देशक बबलू सोनी कहलन कि “सत्य परेशान होता है पराजित नहीं ...”
श्रोत : उदय भगत Read in English
No comment posted yet! Be the first.


text:
भारतीय ज्ञानपीठ के इ पुरस्कार कवनो लेखक के कवनो विधा के पहिलकी किताब पर दिहल जाला। एह बार पुरस्कार समिति में डॉ. नामवर सिंह, कथाकार अखिलेश, डॉ. गंगा प्रसाद विमल, जितेन्द्र श्रीवास्तव सहित भारतीय ज्ञानपीठ के निदेशक रविन्द्र कालिया अउर भारतीय ज्ञानपीठ के न्यासी आलोक जैन शामिल रहलन। 7 जून के डॉ. नामवर सिंह के अध्यक्षता में भईल बैठक में सर्वसम्मति से श्री विमलेश त्रिपाठी के भारतीय ज्ञानपीठ के युवा पुरस्कार उनकर कहानी संग्रह अधूरे अंत की शुरूआत पर देवे के निर्णय लिहल गईल।
7 अप्रैल 1977 में बक्सर जिला (बिहार) के हरनाथपुर गांव में जन्मल विमलेश जी प्रेसिडेंसी कॉलेज आ कलकत्ता विश्वविधालय से हिन्दी साहित्य में स्नातकोत्तर के उपाधि अर्जित कइनी अउर केदारनाथ सिंह के कविता में लोक संस्कृति आ आधुनिकता विषय पर पी.एच.डी कई रहल बानी। कहानी के साथे विमलेश जी कविता के क्षेत्र में भी सक्रिय बानी। कविता आ कहानी के माध्यम से विमलेश जी पिछला कुछ वर्ष से लागातार चर्चा में बानी। बहुत जल्दी उनकर कविता संग्रह “हम बचे रहेंगे” छप के आ रहल बा। विमलेश जी के कविता कहानी में भोजपुरी संस्कृति आ माटी से जुड़ाव साफ महसूस कई जा सकेला।
उनका कविता संग्रह पर वरिष्ठ कवि केदार जी के कहनाम बा –“इन कविताओं के एक अन्य चरित्र लक्षण ने भी ध्यान आकृष्ट किया। वह है इनकी गहरी स्थानीयता – किसी आंचलिक अर्थ में नहीं – बल्कि अच्छी कविता के सहज गुण धर्म के रूप में स्थानीयता। यों तो यह बात पूरे संग्रह में देखी जा सकती है। पर मेरे जैसे पाठक ने उसे सबसे पहले लक्ष्य किया इस कवि के भाषिक व्यवहार में। भोजपुरिया क्षेत्र से आने वाले इस कवि के भाषा-शिल्प में मुझे अनेक ऐसे शब्द मिले जिनसे लम्बे समय बाद मेरी भेंट हुई। ‘पाम्ही’ और ‘अनगराहित भाई’ ऐसे ही प्रयोग हैं। भाषा के स्तर पर जिस बात ने मुझे गहरी आश्वस्ति दी वह है कवि का वह विवेक जिसके चलते वह भोजपुरी शब्दों को कविता के पूरे प्रवाह में इस तरह घुलमिल जाने देता है कि वे सहज लगते हैं और सुग्राह्य भी।“
भोजपुरिया डॉट कॉम परिवार एह अवसर पर विमलेश त्रिपाठी के शुभकामना देता, अउर उम्मेद करता कि एही लेखां उहाँ का सफलता के सीढी चढत जाएब।


text:
मुस्लिम समाज
अब एकरा से शायद छठी माई के प्रति आस्था के पराकाष्ठा ही कहल जाई कि बिदुपुर (वैशाली जिला) के मोहनपुर गांव के मुस्लिम बस्ती में छठ के गीत गूंज रहल बाटे। समाज के बांटे वालन के चुनौती देय एहिजा कुछ मुस्लिम महिला लोग ईद-बकरीद का जइसहीं भक्ति अउर श्रद्धा के साथ विधि पूर्वक छठ पूजा कइ रहल बा लोग। एह छोटहन मुस्लिम बस्ती में नजमा खातून के रहेला, जहंवा हर साल नियम पूर्वक छठ व्रत कइल जाला। पड़ोस के हिन्दू बहिनन नियन नजमा खुद नहाय-खाय के साथ चार दिवसीय छठ व्रत के अनुष्ठान शुरू कइली।
छठ पर्व के समय एह बस्ती में कदम रखे वाला अनजान लोग छठ गीत के आवाज सुनते ही थम जाला, कुछ लोग ई मान लेवेला कि शायद एह मुस्लिम बस्ती में कवनो हिंदु के घर होई, लेकिन गांव वालन खातिर ई कवनो नया बात नइखे। ओह लोगन के पता बा कि नजमा पूरा श्रद्धा से छठ व्रत करेली। पहिले ऊ व्रत करते समय अकेला पड़ जात रहली, लेकिन अब उनुकर पूरा परिवार उनका संगे रहेला। घर के महिला लोग पूजा खातिर गेहूं धोये-पसारे से लेके प्रसाद तैयार करे, अउर छठ घाट जाये तक में उनकर मदद करेला। शुरुआत में त बस्ती वालन के भी नजमा के ई पर्व कइल खटकत रहे, लेकिन अब केहु के कवनो एतराज नइखे। बस्ती वाला लोग जानेला कि छठी मइया ही नजमा के बेटी के सुना कोख भरले बाडी। नजमा खुद बतावेली कि उनकर बेटी के निकाह के दस-बारह साल हो गइल रहे, लेकिन ओकरा घर में बच्चा के किलकारी ना गूंजल। अपना पडोस के हिन्दू बहिनन से छठी मइया के महिमा के बखान सुनला के बाद ऊ बेटी खातिर मन्नत मंगली। छठी मइया उनकरा फरियाद सुन लिहली, अउर उनका घर में खुशी लवट आइल। नजमा इहो वादा कइली कि जब ले ऊ जीवित रहिहें, व्रत कइल ना छोडिहें।
मारवाड़ी समाज
जमशेदपुर के एगो मारवाड़ी परिवार के शांति देवी जोशी बतावेली कि उनकर हर मनोकामना छठी मइया के कृपा से पूरा भइल बाटे। जब ऊ शादी के बाद रामगढ़ मायके से जमशेदपुर ससुराल अइली, तब एहिजा पूजा ना होत रहे। मायके में उनकर माई हमेशा छठ करस, ओह से ऊ एहिजा शुरु कइ देहली। छठी माई के कृपा तीन गो लइका आ एगो लइकी भइली सन। उनकर बडका लइका मनोज के दूगो लइकी रहली सन, लइका ना रहे। ओकरा खातिर ऊ सात बरिस पहिले व्रत शुरू कइलन, त उनका भी लइका हो गइल, जेकर नांव विशाल बा। लायंस क्लब के पदाधिकारी बैजनाथ जोशी के पत्नी शांति देवी एह साल स्वास्थ्य ठीक ना भइला का वजह से अपना बहू निर्मला के पूजा के भार दे रहल बाडी, जे एह साल से एह परंपरा के आगे बढइहें।
बंगाली समाज
मानगो पारस नगर (जमशेदपुर) निवासी सुभाष चंद्र भट्टाचार्य के पत्नी रीना पिछला 35 साल से छठ पूजा कइ रहल बाडी। ऊ कहली कि हम बेटा भइला के मनौती मंगले रहनी, जवन कि पूरा भइल। अब उनकर बेटा (डॉ. अभिजीत भट्टाचार्य) भी छठ पूजा करेलन, अउर पिछला 11 साल से ऊ दंडवत करत सूर्य देवता के अरघ देवे जालन। रीना भटटाचार्य के कहनाम बा कि उनका घर के छत पर कई गो बंगाली परिवार के महिला लोग छठ पूजा के खरना आदि के अनुष्ठान करेला।
ओडिया समाज
जमशेदपुर स्थित एगो ओडि़या परिवार के नवीन गौड़ हर साल अपना पत्नी कमली देवी का संगे छठ पूजा करेलन। हालांकि ऊ अउर उनकर पत्नी अपना घरे अनुष्ठान ना करेला लोग, लेकिन पड़ोस में रहे वाला छठ व्रती परिवार के पूजा के सामान अउर सूप चढ़ाये खातिर देला लोग। ओकरा बाद छठ के दिने उनुकर पूरा परिवार भगवान भास्कर के अरघ देवे स्वर्णरेखा नदी घाट पर जाला। नवीन कहलन कि पहिले रुपया-पइसा के लेके काफी तकलीफ होत रहे, लेकिन जब से छठी माई से प्रार्थना कइलन, त काम बन गइल। (जागरण से साभार)


text:
काल्ह सुर-संग्राम के सेट पर भइल बवाल में प्रसिद्ध भोजपुरी गायिका देवी के कुछो अप्रत्याशित ना लागल। "सुर-संग्राम के फाइनल के वइसे त हम ना देखनी, लेकिन जेतना पता चलल, ओह से सिर शर्म से झुक गइल। ओहिजा जवना तरह के गाना बाजत रहे, अउर जइसन बेहुदगी के हद पार कइल जात रहे, ओह से जनता उग्र त होखबे करी। कवनो कार्यक्रम में जनता के भावना स्टेज पर चल रहल गीतन पर निर्भर करेला, अउर एहिजा जइसन स्टेज पर चलत रहे, ओह पर ई त होखहीं के रहे। आखिर जब कार्यक्रम सुर के नाम पर बा, त ओह में गीत-संगीत का जगह अश्लीलता फैयाये वालन के का जरुरत बा। हम त कहब कि वइसन लोगन के जज बनाये के निर्णय कइसे लेहलस महुआ...?" भोजपुरिया डॉट कॉम से खास बातचीत में देवी कहली।
एह कार्यक्रम के स्तर से खिसियाइल प्रसिद्ध गीतकार अशोक कुमार दीप महुआ चैनल पर आरोप लगवलन कि ओह लोगन के भोजपुरिया संस्कृति से कवनो लेना-देना नइखे। "महुआ चैनल आज तक कुछो अइसन नइखे कइले, जवना से भोजपुरी के कुछ लाभ होखो। क्षेत्रीय समाचार देखे खातिर भले ही हम कबो-कबो चैनल देख लेवेनी, लेकिन ओकरा बाद के कार्यक्रम देख के दिमाग खराब हो जाला। खाली टीआरपी बढाये खातिर ई लोग भोजपुरी के बदनाम कइ रहल बाटे," अशोक कुमार दीप भोजपुरिया डॉट कॉम से कहलन।
"हम त इहो कहब कि सबसे पहिले गीतकार लोगन के विरोध होखे के चाहीं, जे एह तरह के चीजन के लिखता। जब गंदा लिखाई ना, त फेर लोग गाई कइसे? हमनी का जब आइल रहनी, ओह समय ज्यादातर तवायफ (बिजली रानी, रजिया बेगम, मुन्नी बाई वगैरह) गाना गात रहली सन, लेकिन अब जबकि ज्यादातर ठीक-ठाक घर के लइकी आवतारी सन, त का ओकनियो के अश्लीलता के मतलब नइखे बुझात? " दीप जी के ई सवाल हमनी के करेजा के बेध दिहलस।
"रउआ टी-सीरिज से पता कर सकेनी, भोजपुरी में सबसे बेसी भक्ति गीतन के एलबम बिकाला। एहिजा अश्लीलता के फटाफट सफलता पाये के मंत्र मान लिहल लोगन के हम बतावल चाहेब कि बाजार में दारु आ दुध दूनो के दोकान बा, अउर दारु के वजह से दुध के ना त कवनो दोकान बन्द भइल बा, नाही बंद होई। हमरा त खुशी बा कि लोग एह तरह के चीजन के खुल के विरोध करता, अउर लगातार अश्लीलता के खिलाफ आ रहल समाचार भोजपुरी के सुखद भविष्य का ओर संकेत करता। महुआ सुर-संग्राम में जवन देखाये के कोशिश कइलस, ओकर जबाब जनता जवना अंदाज में दिहलस, ओह विरोध के तरीका के भले गलत मानल जा सकेला, लेकिन जब सब्र के बांध टूट जाला, तब कुछूओ हो सकेला..." दीप जी आगे कहलन।
प्रसिद्ध गायक गोपाल राय खातिर भी सुर-संग्राम के फाइनल के नांव पर परोसल गइल अश्लीलता से खासा आहत दिखलन। "लागता कि कि एकर डायरेक्टर कवनो मुंबइया हवे, जवन भोजपुरिया संस्कृति के तहस-नहस करे के शपथ ले लेले बाटे। जइसन कपडा में लइकी नाचत रहली सन, अउर जइसन गीत होत रहे, ऊ हमनी के संस्कृति ना हवे। महुआ के भोजपुरी के बदनाम करे से बाज आये के चाहीं, अउर कम से कम माननीय राज्यपाल महोदय अउर गणमान्य लोगन का सामने, त एह तरह से भोजपुरी के माखौल नाहिये उडाये के चाहीं। महुआ अगर भोजपुरी के सम्मान नइखे कइ सकत, त कम से कम ओकरा के बदनाम कइल बंद करो," गोपाल राय भोजपुरिया डॉट कॉम से कहलन।
"एह से बडहन विडंबना के स्थिति का हो सकेला कि 2 दिन पहिले बिहार के कला-संस्कृति मंत्री सुखदा पाण्डेय जी के ई वक्तव्य आइल रहे कि बिहार सरकार अश्लीलता के खिलाफ गंभीर बिया, अउर ओकरा बावजुद बिहार के राज्यपाल, उप-मुख्यमंत्री अउर संस्कृति मंत्री समेत कई गो मंत्री लोग एगो अइसन कार्यक्रम के हिस्सा बनल, जहँवा अश्लीलता के तांडव होत रहे। बिहार सरकार के चाहीं कि अश्लीलता पर आपन रुख साफ करो, अउर सरकार के ई जिम्मेदारी बा कि अइसन कवनो आयोजन पर तुरंत रोक लगावल जाव," गोपाल राय आगे कहलन।
कुल मिला के कहल जा सकेला कि अश्लीलता के खिलाफ लडाई अब एगो आन्दोलन के रुप ले चुकल बाटे, अउर एकरा के रोकल मुश्किल ही ना, बल्कि असंभव बा।


text:
ओह समय सभागार में मौजुद हजारन गो अप्रवासी भारतीय अउर भारतीय मूल के लोगन के आपन माटी अउर संस्कार याद आ गइल, अउर तालियन के गडगडाहट के बीच कई लोगन के लोर पोछत देखल गइल। "हमरा एक पल खातिर अइसन लागल, जइसे कि एगो बेटी अपना माई से मिल रहल होखे। एक झटका में ही ऊ हमनी के आपन माटी अउर संस्कारन से जोड देहली," कनाडा से आइल एगो एनआरआई कहलन।
प्रधानमंत्री, जे एहिजा पारंपरिक भारतीय परिधान में रहली, एहिजा आपन भाषण के शुरुआत "नमस्ते" से कइली, अउर बीच में "राम-राम" कहला के बाद ओकर समापन "जय हिन्द" से कइली। अपना वक्तव्य में ऊ कहली कि अपना भारतीय संस्कारन का वजह से ही ऊ आज एह पद पर पहुंचल बाडी। उनका व्यवहार से अभिभूत राष्ट्रपति प्रतिभा पाटिल कहली कि "आज केहु बहुत ही करीबी हमनी से मिले आइल बाटे, अउर एहिजा आये खातिर हम उनकर धन्यवाद दे तानी। ऊ अपना देश के पहिला महिला प्रधानमंत्री हई, अउर एह बात पर हर भारतीय के गर्व होखे के चाहीं।"
एहिजा ई बतावल जरुरी बा कि त्रिनिदाद एंड टोबैगो के प्रधानमंत्री के पूर्वज लोग बक्सर (बिहार) से रहे, अउर अंग्रेज लोग ओह लोगन के गुलाम बना के एहिजा से ले गइल रहे। एह समारोह में मुख्यमंत्री अशोक गहलोत, राज्यपाल शिवराजसिंह पाटील, केंद्रीय राज्य मंत्री महादेवसिंह खंडेला अउर राष्ट्रपति के पति देवीसिंह शेखावत समेत भारी संख्या में अप्रवासी भारतीय लोग उपस्थित रहे।


text:
डाक्टरन के अनुसार 'व्यास जी' के सीना में 'कफ' आ 'वायरल इंफेक्शन' के शिकायत बा, अउर ओकरा वजह से उनका के आईसीयू में राखल गइल बाटे। भरत शर्मा के करीबी लोगन के अनुसार धीरे-धीरे उनकर स्थिति में सुधार हो रहल बाटे, अउर डाक्टरन के एगो टीम उनका पर लगातार नजर बनवले रखले बा। डाक्टरन के अनुसार भरत शर्मा जी के स्थिति में पिछला 24 घंटा के दौरान काफी सुधार भइल बाटे, अउर एह संबंध में विशेष जानकारी कुछ जाँच के रिपोर्ट अइला के बाद दिहल जा सकेला।
भरत शर्मा के तबियत के बारे में जानकारी मिलला के बाद भोजपुरी फिल्म इंडस्ट्री खासा चिंतित बिया। फिल्म निर्माता मुर्तजा जाफरी, गीतकार बिपिन बहार, अभिनेता मनोज तिवारी समेत कई लोग भरत शर्मा के शीघ्र स्वास्थ्य लाभ के कामना कइले बा, अउर भगवान से उनका बेहतर स्वास्थ्य खातिर प्रार्थना कई रहल बाटे। भोजपुरिया डॉट कॉम परिवार अउर जय भोजपुरी परिवार के वरिष्ठ सदस्य लोग लगातार भरत शर्मा से संपर्क में बा, अउर हमनी का एहिजा उनका स्वास्थ्य से संबंधित हर खबर के लगातार पोस्ट करत रहब जा।
आईं, भगवान से उनका स्वास्थ्य के ठीक करे के प्रार्थना कइल जाव।


text:
भोजपुरी संगीत
- मनोज मिहिर झूमा दिहलन मस्कट के
- मालिनी के साथे झूमल भागलपुर
- गायकी मे कल्पना के सम्मान बढ़ले जात बा
- कल्पना के ना चाहीं बिहारी बलम
- मनोज मिहिर आ विजेता गोस्वामी के मस्कट से बोलहटा
- मालिनी अवस्थी के मिलल भिखारी ठाकुर सम्मान
- प्रतिभा सिंह के नया भोजपुरी एलबम - मेहरारू ना पईबऽ
- चाहत में सनम के शूटिंग जारी
- पंकज प्रवीण के नया अलबम
- मालिनी अवस्थी के पुरवईया रिलीज
- कल्पना स्काटलैण्ड से आलोक आ मोहन के बधाई सनेसा भेजली
- अश्वमेध का महायज्ञ
- भोजपुरी दर्शकन के चहेती कल्पना एगो नया चैट शो में
- संगीत भोजपुरी पर शुरु भइल आराधना
- दिल्ली में गूंजल मालिनी अवस्थी के कजरी
- विदेशो में चल गइल हे महादेव के जादू
- सुर संग्राम में अइलें पपलू प्रतिभागी
- रियलिटी शो में सामाजिक मुद्दा वाला गीत
- सुर संग्राम में बहल भक्ति के रसधार
- हे महादेव के रिकार्ड तोड़ बिक्री
- फ्रंटलाइन आ एमसीरीज के धमाकेदार शुरुआत
- सुर संग्राम : संगीत जगत में सम्मान के लड़ाई
- बिहाने बिहाने में पंकज प्रवीण
- भोजपुरी के उगत गायक : निर्मल आनन्द
- संगीता ननकू
- लव के लौटरी
- बिहाने बिहाने के नटखट देवर अजीत आनन्द
- निरहुआ भाईयन के नया अलबम
- प्रतिभा पाण्डे पताका फहरवली
- सुरसंग्राम खातिर चुनईलन मनोज मिश्रा मिहिर
- राकेश श्रीवास्तव
- तोहार नईखे कवनो जोड़, तू बेजोड़ बाड़ू हो
- मनोज मिश्रा महुआ चैनल पर
- अब बारी बा प्रतिभा सिंह के
- भोजपुरी गायक गोपाल राय
- उभरत गायक पंकज प्रवीण
- भोजपुरी गायकन में एगो नया नाम बिमलेश कुमार तिवारी
- दुल्हनिया ले जा राजाजी के संगीतमय मुहुर्त सम्पन्न
- भोले शंकर के म्यूजिक रिलीज
- धरमवीर के म्यूजिक रिलीज
भोजपुरी सिनेमा के कवरेज हिन्दी में भोजपुरी सिनेमा डाट को डाट इन पर आ अंगरेजी में भोजपुरी फिल्म डाट आर्ग नाम से अँजोरिया परिवार के दू गो नया साइटन पर कइल जा रहल बा. ओहू के विजिट करीं. सभ कर अन्दाज आ स्टाइल अलग अलग बा.


text:
त बजट काहे खातिर होला
आलोक पुराणिक
कुछ दिन पहिले शरद पवारजी, केंद्रीय कृषि मंत्री जवन कहत रहस ओकर मतलब ई होत रहुवे कि महंगाई में उनकर हाथ नइखे. अंतर्राष्ट्रीय कारक जिम्मेदार बा. पेट्रोलियम मिनिस्टर बतावस कि अंतर्राष्ट्रीय बाजार में कच्चा तेल महंग हो रहल बा एहसे हमनियो के महंगाई करे के पड़ी. हाल क बजट से पहिले सबसे बड़ी समस्या रहुवे महंगाई के. बजट से पहिले पेश आर्थिक सर्वेक्षण का मुताबिक 2010-11 में नौ प्रतिशत के बढ़ोत्तरी होखी. मंदी से उबरे में लागल अर्थव्यवस्था का स्थिति पर उत्साहित आर्थिक सर्वैक्षण हालांकि ई चिंता जतवलसि कि खाये पिये के चीज के महंगाई दोसरो आइटमों ले जा सकेले. आर्थिक सर्वेक्षण में एगो बात बहुते साफगोई से सकारल गइल बा, जवना का बारे देश के आम उपभोक्ता बहुते दिन से जानत बा. ऊ बात ई बा कि थोक दाम का मुकाबिले खुदरा दाम दस गुना तेजी से बढ़ेला. खाये पिये के चीज बतुस के थोक दाम में बीस फीसदी के बढ़ोतरी भइल बा. एकर दस गुना कइल जाव त साफ हो जाई कि काये पिये का चीज बतुस का दाम में पिछलका एक साल में दू सौ फीसदी के इजाफा हो गइल बा.माने कि एक सौ के माल तीन सौ में बिका रहल बा.
सर्वेक्षण में भारत सरकार के आलोचना करत कहल गइल बा कि दिसंबर 2009 से खाये पिये का सामान के दाम में बढ़ोतरी के संकेत लउकत बा. एकरा साथही ईंधन लवना का दाम में बढ़ोतरी आ दोसरो चीजन का दाम पर होखे वाला असर से आवे वाला महीनन में महँगाई अउरी बढ़े के अनेसा पैदा हो गइल बा. आर्थिक सर्वेक्षण देखके इहो साफ बुझात बा कि सरकार गठबंधन के चलत बिया. अपने सरकार के आलोचना से साफ होखता कि कहीं न कहीं शरद पवार पर निशाना साधल गइल बा. भाव कइसे कम होखी, गरीबन के एह हालात में राहत कइसे दिहल जाई, एह बारे में आर्थिक सर्वेक्षण चुप बा. बाकिर महंगाई के भविष्य क ले के चुप नइखे. एकरा में चेतावल गइल बा कि पहिले से बढ़त महंगाई अगिला कुछ महीनना में अउरी बढ़ सकेले. एह सर्वेक्षण में खाये पिये के सामान के प्रबंधन नीति, खास कर के चीनी जइसन सामान के बढ़त दाम के आलोचना कइल गइल बा.
ई अनेसा अगिलके दिने सोझा आ गइल जब बजट 2010 में पेट्रोल डीजल के भाव बढ़ा दिहल गइल आ एक्साइज बढ़ला का बाद तमाम कंपनियन के ई बयान आ गइल कि ऊहो अपना सामान के दाम बढ़इहें. वइसे बजट में कुछ कर छूटो दिहल गइल बा बाकिर ई छूट सिर्फ बड़का करदाता लोगन के मिली, जबकि महंगाई में भाव सबका खातिर बढ़ जाई. कहे के मतलब कि राहत कुछ लोग के कष्ट सबका के. आर्थिक सर्वेक्षण क मुताबिक भारत खातिर ई पूरा तरह से संभव बा कि ओकर विकास दर दस भा ओकरा से अधिका हो जाए आ ऊ अगिला चार साल में दुनिया क सबसे तेज़ गति से बढ़ेवाली अर्थव्यवस्था बन जाव. आ ई सब तेजी एकरा बावजूद कि आर्थिक सर्वेक्षण कहत बा कि 2009-10 में खेती आ ओकरा से जुड़ल गतिविधियन में दशमलव दू प्रतिशत के गिरावट दर्ज कइल गइल बा. बजट में कृषि विकास खातिर 400 करोड़ रुपया के आंकड़ा राखल बा. एह आँकड़ा से खेती में बेहतरी हो पाई एकरा पर संदेह छोड़ दोसर कुछ ना कइल जा सके. अर्थव्यवस्था के एगो महत्वपूर्ण अंग का दुर्गति के बावजूद भविष्य की तेजी के अनुमान आर्थिक सर्वेक्षण में बदस्तूर बा. आर्थिक सर्वेक्षण में एगो बात साफ तौर पर उभरल बा कि सरकार खाये पिये का चीजन का दाम में महंगाई के चिंताजनक जरुर मानत बिया. आर्थिक सर्वेक्षण फूड कूपन का सहाररे गरीब परिवारन के बिना बिचौलिया के सीधे खाद्य अनुदान देबे के प्रस्तावो करत बा. अब ई प्रस्ताव अमली जामा कइसे पहिरी इहो सवाल बहुते महत्वपूर्ण बा. राशन का दुकान का तरह व्यवस्थो के भ्रष्ट तत्व बरबाद मत कर द सँ इहो सुनिश्चित करे के चाहीं. बाकिर एह विषय पर आर्थिक सर्वेक्षण कवनो आश्वासन नइखे दे सकत.
कुल मिला के आर्थिक सर्वेक्षण आ बजट अपना जिम्मेदारियन के राष्ट्रीय आ ग्लोबल कारक पर डालत देखाई देत बा आ वइसने आचरण करत दिखाई देत बा. ई सही बा कि ग्लोबल बाजार में कच्चा तेल के भाव लगातार बढ़ल जात बा बाकिर एकर प्रतिक्रिया बस इहे होखो कि भारत में भाव बढ़ा दिहल जाव त बजट आ सरकार के जरुरते का बा? सब कुछ बाजारे के तय करे के बा त बजट आ सरकार के भूमिका खतम हो जात बा. बाजारी शक्तियन का चलते आम आदमी परेशान ना होखे, ई तय कइल सरकार के काम ह. बाकिर सरकार ई काम करत नइखे लउकत. प्रणव मुखर्जी से उम्मीद रहुवे कि कुछ नया रास्ता निकलीहें, विकास के पटरी पर ले अइहें,बिना महँगाई के. इहे चुनौती रहुवे. एह चुनौती के मुखर्जी दादा पूरा ना कर पवलें. आवे वाला दिन विकट महंगाई के होखे वाला बा, एह बजट के इहे संदेश बा. इहे संदेश बाजारो से आ रहल बा. अगर बाजार आ बजट एके भाषा बोले लागो त फेर बजट के मतलब का रहह जाले. अब सबले बड़का सवाल इहे बा कि आखिर बजट होखेला काहे खातिर ?
आलोक पुराणिक जी हिन्दी के विख्यात लेखक व्यंगकार हईं. दिल्ली विश्वविद्यालय में वाणिज्य विभाग में प्राध्यापक हईं. ऊहाँ के रचना बहुते अखबारन में नियम से छपेला. अँजोरिया आभारी बिया कि आलोक जी अपना रचनन के भोजपुरी अनुवाद प्रकाशित करे के अनुमति अँजोरिया के दे दिहनी. बाकिर एह रचनन के हर तरह के अधिकार ऊहें लगे बा.
संपर्क 09810018799
email : puranika@gmail.com


text:
by admin
मैँ अमिताभ मिथुन धर्मेँद्र राजकुमार सुनील शेट्टी लालू प्रसाद मनोज तिवारी की आवाज मेँ बोलता हूँ. मैँ गाने भी लिखता हूँ. दो भोजपुरी एलबमों
में गाने भी लिखे हैं.मेरा लिखा एक गाना देखने के लिये http://www.youtube.com/watch?v=xYX0x-FjPAo पर जाँए.
मैँ विलेन जैसा दिखता हूँ. बस हमेँ एक बार अभिनय या गीत लिखने का मौका चाहिये.
नाम- शत्रुहन तिवारी ‘सृदुल’
पता= गाँव- अतौलिया पो.बजहाभीट कुण्डा, प्रतापगढ़, उत्तर प्रदेश
Mo.09721975422,09161750514
Email-sridulindia15jan@gmail.com
Categories: मौका चाहीं |
1 Comment »
by admin
महज चौदह साल का उमिर में अपना जमाना के मशहूर गायिका बिजली रानी से गीत गवावल अपना आप में बहुते खास होला आ ई कमाल कर देखवले संतोष पुरी. तब ऊ संतोष गिरी का नाम से गीत लिखल करसु बाकिर लोकप्रियता मिलल उनुका लिखल हिट गीत ‘ आइले मोरे राजा….’ से जवना के मशहूर गायिका देवी गवली आ एही गीत का जरिये देवी के मशहूर गायिका का रूप में पहचान मिलल. संतोष के दोसर हिट एलबम रहल ‘राजधानी पकड़ के आ जाइयो’. वइसे हिट गीत ‘पुरबा बयार’ ओ संतोषे के लिखल ह.
संतोष पूरी बतावेले कि दसे साल का उमिर से गीत लिखल शुरू कर दिहले रहले आ तेरह साल के उमिर आवत स्कूल से भाग के मुंबई आ गइले. एहिजा के गलियन में भटकत संतोष पर संयोग से निर्देशक रहीम खान के नजर पड़ल आ रहीम खान संतोष पुरी के अपना घर में शरण दे दिहले. फेर हिन्दी फिल्म ‘जेहाद’ में गीत लिखे के मौको दिहले. एकरा आवाज मिलल सपना अवस्थी अउर मोहम्मद अजीज के. छोट उमिर का चलते संतोष के छहे महीना में घर के इयाद सतावे लागल आ ऊ गाँवे लवटि गइलन.
सागर इलेक्ट्रानिक, बाकरगंज के विद्या सागर गुप्ता के संतोष आपन गॉड फादर मानेले. संतोष के लिखल गीत उदत नारायण, सुरेश वाढकर, कैलाश खेर, विनोद राठौड़, रूप कमार राठौड़, सुख विंदर मो अजीज, सपना अवस्थी, जावेद अली वगैरह गायक गा चुकल बाड़े. पवन सिंह के पहिलका “रंगली चुनरिया तोहरे नाम से” में संतोष पूरा आठ गो गीत लिखलन आ ऊ गीट हिटो भइली स. फेर हिट रहल निरहुआ रिक्शावाला के गीत ‘बलिया बारात जाई’. संतोष एकरा अलावे रामपुर के लक्ष्मण, मृत्युंजय, संता, राम लखन, बिदेसिया, दिल तोहरे प्यार में पागल हो गईल, आ एक दूजे के लिए खातिर गीत लिखले बाड़े. हिन्दी फिल्म तरकश, जलसा आ घर की देवी के गीतो संतोष लिखले बाड़े.
(अपना न्यूज के भेजल रपट)
Categories: गीत संगीत, फिल्मकार |
No Comments »


text:
vivek kumar sahaniabhay singhvishalanilAkhileshkushwaha Not a member yet! Join Now
पटना के आस पास के इलाको मे भोजपुरी फिल्म ‘’चालबाज चुलबुल पाण्डेय’’ जिसकी शूटिंग जोर शोर से शुरू हो चुकी है। प्रीती राज फिल्म इंटरटेनमेंट के बैनर तले बन रही फिल्म "चालबाज चुलबुल पाण्डेय" की शूटिंग बिहार के पटना,स्टेशन रोड स्थित बुद्ध पार्क मे की जा रही है, इसके बाद हाजिपुर, सोंनपुर एवं गया मे भी फिल्म के कुछ अंश फिल्माए जायेंगे। इस फिल्म को ममता पवन झा प्रस्तुत कर रहे है। यह फिल्म एक्शन एवं मनोरंजन से भरपूर पारिवारिक फिल्म है है। इस फिल्म में बौबी सिंह और मनोज पाण्डे दोनों पहली बार भोजपूरी फिल्म में एक साथ मूख्य किरदार करते नजर आयेंगे। इस फिल्म का निर्देशन भी बॉबी सिंह ही कर रहे हैं। "चालबाज चुलबुल पाण्डेय" में दो आईटम गाने है जिसे सिमा सिंह एवं अलीशा राय चौधरी पर फिल्माया गया है। लेखक निर्देशक टी.बॉबी सिंह ,गीत श्याम जी श्याम,संगीत सावन कुमार,छायाकन अनील दांडा, पटकथा संवाद राकेश त्रिपाठी,नृत्य रिक्की गुप्ता एंव पी आर ओ भूषण पटियाला है। मुख्य कलाकार मनोज पाण्डेय, टी बॉबी सिंह, राखी त्रिपाठी, मोना राय, मलाइका मल्होत्रा, रीतू मेहरा, पूर्णिला राय, सिमा सिंह,ज्योती, सोनू झा, पवन झा, उमेश सिंह, गोपाल राय, आलोक यादव, राकेश त्रिपाठी एव मंटू लाल इत्यादी है।
स्रोत : संजय भूषण पटियाला Read in English
mnoj tiwari g se hamar namra niwedan h ki d2h per se mahua chanel kahe hata dihal gail eke jaldi li awal ja dhanyvad
Posted by : ajay kumar acharya at 21:14:18 on 2011-09-06